Bukan Hanya Rides Pelonjak Adrenalin, Dekati Haiwan ‘Rare’ Lagi Unik Di Ocean Park Hong Kong

Teman tema unik, Ocean Park Hong Kong merupakan salah satu destinasi percutian yang sangat sesuai untuk seisi keluarga. Menyajikan pelbagai tarikan menarik termasuk permainan dan pertunjukan haiwan, pengalaman ke Ocean Park pasti akan menjadi kenangan manis buat anda.
Baru-baru ini kami telah berpeluang berkunjung ke sana dengan sepenuhnya ditanggung Ocean Park. Tajaan bermula dari pengangkutan, makan minum dan penginapan selama tiga hari dua malam di Ocean Park Marriot Hotel! Hotel bertaraf lima bintang lagi tau!

Tiba di Hong Kong

Oleh kerana terlalu teruja, tiga jam penerbangan dari Kuala Lumpur International Airport (KLIA) ke Hong Kong International Aiport (HKG) bagaikan tidak terasa. Setibanya di sana, kami dibawa ke restoran makanan segera, Subway untuk menikmati makan tengah hari. Selesai makan, kami menuju ke terminal airport untuk menaiki bas khas ke Ocean Park Marriot Hotel.

Sepanjang perjalanan ke hotel, sempat jugalah kami melihat persekitaran bandar Hong Kong yang sangat pesat dengan pembangunan. Malah, kami turut disajikan dengan pemandangan bunga-bunga mekar seakan menyambut kehadiran kami. Memang tak jemu melihat di luar tingkap bas kami.

Tiba di hotel, kami terus diberi kunci bilik untuk berehat dan menyegarkan badan. Bertuahnya kami kerana diberi peluang menginap di hotel bertaraf lima bintang ini. Yang paling best, hotel ini terletak betul-betul di hadapan Ocean Park, hanya tiga minit berjalan kaki. Pengangkutan awam juga senang didapati kerana terdapat stesen MTR Ocean Park berhadapan taman tema.
Menginap di Ocean Park Marriot Hotel

Seterusnya, kami dibawa berjalan-jalan sekitar hotel untuk melihat jenis-jenis bilik dan kemudahan yang disediakan. Sangat sesuai untuk mereka yang ingin membawa keluarga berjalan-jalan. Anak-anak pasti suka! Siap bertemakan kartun Whiskers dan Bao Bao lagi. Cutenya!

Seharian penat berjalan sekitar hotel, perut mula berkeroncong minta diisi. Kami terus dibawa menikmati makan malam di Marina Kitchen.

Hari ditunggu sudahpun tiba, keesokan harinya kami dibawa ke Ocean Park Hong Kong! Terujanya kami sebaik sahaja melihat pintu masuk ke taman tema berkenaan. Seawal jam 10 pagi, ramai pengunjung sudah beratur untuk membeli tiket masuk ke sana.
Untuk pengetahuan anda, Ocean Park meliputi lebih daripada 91.5 hektar tanah dan mempunyai lebih daripada 80 tarikan di seluruh dua kawasan tarikan – Waterfront dan Summit. Dua kawasan tarikan ini dihubungkan dengan kereta kabel dan Ocean Express, sistem keretapi funikular.
Tarikan di Ocean Park
Ocean Express

Untuk ke Waterfront dan Summit, kami menaiki Ocean Express, sistem keretapi funikular yang melalui terowong sepanjang 1.3km. Perjalanan menaiki Ocean Express hanya mengambil masa 3 minit sahaja.
Shark Mystique

Destinasi pertama kami adalah Shark Mystique yang mempamerkan ikan jerung dan ikan pari dari pelbagai spesis. Tidak melepaskan peluang, kami terus meninjau sekitar akuarium melihat pemandangan laut yang luar biasa. Antara spesis yang ada adalah ikan todak dengan rostrum seperti gergaji dan jerung zebra dengan tompok-tompok seperti harimau bintang di seluruh badannya.

Selepas puas bergambar dan mengenali spesis jerung, kami dibawa pula ke belakang tabir melihat proses pemindahan serta peralatan khas yang digunakan untuk mengangkut jerung dengan selamat. Kami juga belajar kaedah  pengangkutan dan proses kuarantin spesies jerung yang berbeza di taman ini.
VET LAB

Di sini juga, kami berpeluang ke Ocean Park Veterinary Centre untuk mendengar penerangan mengenai tugas harian Vaterinar. Semua sedia maklum, tugas mereka bukan hanya sekadar menjaga, namun mereka juga dipertanggungjawab untuk merawat haiwan keluar dan masuk dari taman ini. Fuh mencabar kan skop kerja mereka?
Cafe Ocean

Penat berjalan sambil menimba ilmu, kami bergerak pula ke sebuah restoran Halal di dalam Ocean Park. Persekitaran yang menarik dengan pemandangan Laut China Selatan membuatkan letih kami hilang sekelip mata. Makanan pun sedap-sedap belaka! Harga bermula dari HK$48 sehingga HK$188 (lebih kurang RM25-RM98).
Cable Car

Bagi kami yang gayat ni, pengalaman menaiki kereta kabel merupakan sesuatu yang menakjubkan. Berada setinggi 205 meter di atas laut, kami dapat melihat langit, bukit-bukau sekeliling dan pemandangan sekitar Ocean Park dari atas. Sangat memukau!
Bertemu Steppe Eagle dan Kinkajou

Turun sahaja dari Cable Car kami menuju ke Amazing Bird Theatre, The Waterfront untuk melihat persembahan, The Emperors of The Sky. Kami ditunjukkan species burung berharga dan memerhati pemangsa-pemangsa ini dengan lebih dekat. Kemudian, kami dikejutkan pula dengan kehadiran Kinkajou. Apa yang bestnya, kami berpeluang bergambar dengan binatang yang boleh dikatakan agak unik dan comel ini. Alahai rasa nak cium, tapi ingat tau binatang di sini semua di bawah penjagaan rapi dan anda tidak dibenarkan sewenang-wenangnya menyentuh mereka.
Old Hong Kong

Seterusnya, kami dibawa pula berjalan-jalan sekitar Old Hong Kong dimana pemandangannya sangat memuaskan. Memang cantik kalau OOTD di sini, sebijik macam dalam filem kungfu dulu-dulu. Disini juga, kami sempat membeli makanan ringan yang menjadi kegemaran penduduk tempatan contohnya puff telur, pancake dan bebola ikan.
The Grand Aquarium & Amazing Asian Animals

Selepas berhenti rehat seketika, kami teruskan perjalanan ke The Grand Aquarium iaitu perjalanan multisensory dari pesisir ke kedalaman paling gelap lautan. Pelbagai jenis spesis hidupan laut dapat dilihat disini. Macam dalam National Geographic pula rasanya.

Di Amazing Asian Animals pula, kami berpeluang melihat sendiri habitat spesis-spesis Asia yang berharga sebagai contoh panda gergasi, panda merah, mengkarung gergasi cina, memerang kecil mencakar Asia dan buaya China. Memang terhibur melihat telatah comel mereka!
Memandangkan masa yang ada sedikit terhad, kami terus pulang ke hotel untuk berehat dan menyegarkan badan sebelum bersiap untuk menikmati makan malam di Shanghai Min.
Nak balik dah… Eh nanti dulu!

Seawal jam 7 pagi kami sudah bangun untuk bersiap menikmati sarapan pagi yang lazat di Marina Kitchen & Marina Cafe. Perasaan teruja semakin melonjak apabila mendapat tahu kami bakal dibawa melihat walrus dan menaiki rides. Gayat oi!
Jumpa Walrus

walrus
Tidak pernah terlintas di fikiran untuk bertemu dengan species ‘rare’ iaitu Walrus ini. Selain dapat menyentuh, kami juga diberi peluang untuk memberi mereka makan. Di sini, hanya terdapat dua ekor Walrus dan dijaga dengan rapi agar spesisnya tidak terancam. Bayaran masuk untuk menikmati pengalaman ini adalah HK$360 (lebih kurang RM 190) setiap seorang.
Tuxedos Restaurant (Menu 4-Sajian Berasaskan Sayuran)

Jika semalam kami dibawa ke restoran makanan halal, hari ini kami disajikan pula dengan menu 4-sajian berasaskan sayuran. Apa yang menariknya, sayur-sayuran kreatif yang dibuat 100% daging berasaskan tumbuhan. Memang sedap, macam daging betul tapi tak sangka rupanya diperbuat dari sayur sahaja!
Ride on Ocean Park Tower

Saat yang paling ditunggu-tunggu sudahpun tiba! Memang teruja melihat pelbagai jenis permainan yang disediakan di sini. Oleh kerana masa yang ada terlalu singkat, kami perlu memilih beberapa jenis permainan sahaja. Jadi, kami membuat keputusan untuk menaiki Rev Booster, Whirly Bird dan Hair Raiser.
media.io_rev-booster
Macam nak gugur jantung saat menaiki Rev Booster, dengan tiga peringkat hayunan kami digoyangkan ke kiri dan kanan dengan sangat laju.
media.io_wheel
Manakala di Whirly Bird, kami merasakan seolah-olah berada di kapal terbang vintage dimana kami diangkat setinggi 30 meter dari tanah. Bagi mereka yang tidak suka kelajuan dan ketinggian, anda bolehlah cuba permainan ini.
Bagi yang sukakan cabaran, anda dicadangkan mencuba permainan Hair Raiser iaitu sejenis roller coaster tanpa lantai. Membawakan anda pemandangan Laut China Selatan, anda akan dibalikkan 360 darjah dengan kelajuan 88km/jam. Fuh dahsyat, menyesal naik!
Berangkat pulang, terima kasih Ocean Park!

Setiap pertemuan pasti ada perpisahan, berat rasanya hati ini untuk meninggalkan kota Hong Kong. Tetapi apakan daya, kami perlu meneruskan tugas hakiki yang ditinggalkan sekejap di Kuala Lumpur.
Kami di Sirap Limau mengucapkan ribuan terima kasih kepada Ocean Park kerana memberi peluang kepada kami menerokai taman tema unik ini. Pengalaman ini pastinya menjadi salah satu kenangan manis ini dalam hidup kami.
Jadi, kepada anda yang berminat mahu berkunjung ke sini anda bolehlah mula merancang perjalanan anda. Memang tak rugi, berbaloi-baloi!


Bukan Je Sedap Tapi Ini ‘Power’ Kacang Botor Untuk Otak Yang Ramai Tak Tahu

Kacang botor atau kacang botol merupakan tumbuhan yang tidak asing lagi bagi penggemar ulam-ulaman. Kebiasaannya, orang lama lebih suka makan mentah begitu sahaja lawan dengan sambal belacan dan nasi putih. Memang sedap!
Menurut Doktor Rizal Abu Bakar, kacang botor mempunyai banyak khasiat yang memberi kebaikan kepada otak dan kulit manusia. Jadi tidak hairanlah kulit orang-orang lama sangat cantik kerana percayakan kelebihan yang ada pada tumbuhan hijau ini.

Baca juga: Patutlah Lirik Lagu Yang Sama Selalu Bermain Di Fikiran Non-Stop, Rupanya Ini Sebabnya…
BUKAN JE SEDAP TAPI INI ‘POWER’ KACANG BOTOR UNTUK OTAK YANG RAMAI TAK TAHU

Nama dia taklah cantik sangat. Ada orang kata buruk nama dia ni. Budak budak kalau dengar mesti perli dan gelak.

Kawan kita ni biasanya dipanggil kacang botor. Kacang kelisa di sebelah utara. Kecipir di sebelah Indonesia. Walau namanya tak berapa glamer khasiatnya cukup indah.
Bayangkan 100g kacang botor melebihi jumlah protein soya. Lebih selamat. Tak ada isu dengan GMO bagai. Boleh kata masuk kategori organik.
KHASIAT-KHASIAT KACANG BOTOR
Mungkin ada yang tertanya tanya sesuai tak untuk otak? Sangat sesuai. Dalam kacang botor ada manganese, B6, Thiamin dan riboflavin. Untuk otak, thiamin macam kita hantar kereta untuk servis. Kerja dia buat maintenance fungsi otak.
1. THIAMIN
Kalau thiamin kurang boleh dapat simpton psikiatri. Takut kalau dapat benda berkaitan simptom sakit mental ni. Contoh simptom dia ialah konfius, gangguan memori dan gangguan tidur.
Pentingkan thiamin ni. Kalau makan kacang botor dah settle pasal thiamin ni. Lega satu bab.
2. RIBOFLAVIN
Satu lagi yang power dalam kacang botor ialah riboflavin. Kalau makan benda ada msg yang sebabkan toksin meningkat, riboflavinlah penyelamat. Dia kurangkan kesan excitotoxicity pada otak. Baguskan kacang botor ni.
3. MANGANESE
Satu lagi yang menarik ialah manganese. Dia macam fibre optik untuk internet. Macam 5G lah senang cerita. Kalau 5G bagi laju internet, manganese bagi laju aktiviti elektrik dalam otak. Bukan saja bagi laju tapi bagi jadi lebih efektif.
4. VITAMIN C DAPAT MENCANTIKKAN KULIT
Gambar hiasan – SirapLimau
Vitamin C dalam kacang botor juga tinggi. Bolehlah cantikkan kulit. Lega lah sikit kulit cekang dan takda kedut. Paling bagus vitamin C bantu tingkatkan sistem imun.
SEJENIS TUMBUHAN YANG MUDAH DITANAM
Kacang botor ni nak tanam pun mudah. Harga pula murah. Rebus sahaja lepas buat cicah-cicah. Perrgghhh merecik bak hang. Selepas ini kalau pergi kedai makan, rajin-rajinlah ambil kacang botor ini. Ataupun beli dan masak sendiri. Senang lagi.
Boleh cuba?
Sumber: Facebook DrRizal Abu Bakar


Bukan Jus Semata-Mata, Rupanya Ada Kandungan ‘Musuh’ Utama Untuk Anak!

Kebiasaanya bila kita ke pusat beli-belah bersama anak-anak, pasti mata mereka tertarik dengan jajan yang dipamerkan di rak-rak tersebut. Ada yang nak keropok, ada yang nak jus buah-buahan. Tapi sebenarnya, ada satu ‘musuh’ dalam makanan dan minuman yang mereka pilih itu dan tidak bagus untuk kesihatan jika diambil secara berlebihan dan selalu.
Baca juga: Hati-Hati Bila Nak Bagi Anak Makan Timun, Ini Sebabnya…

BUKAN JUS SEMATA-MATA, RUPANYA ADA KANDUNGAN MUSUH UTAMA
High Fructose Corn Syrup (HFCS), musuh dalam selimut anak-anak kita semua. Air jus berperisa, banyak yang datang bukan dari jus buah asli. Pemanis dan perasa tiruan, selalu diguna dalam pembuatan jus buah yang anak kita suka minum.
Bukan setakat dalam jus buah. Cereal koko rangup, bintang madu, empingan jagung, atau apa-apa cereal yang mudah sangat disediakan waktu pagi sebagai sarapan anak.

Air kotak, air yogurt, air kordial dan air bergas, yang sedap sangat diminum tak kira waktu. Gula-gula, candy, lollipop, coklat, semuanya anak-anak suka bila sekali dah cuba. Biskut kosong, biskut berkrim, roti kosong, roti berkrim, semua favourite anak-anak kita.Dan sekarang, pelbagai jenis minuman berperisa di restoran makanan segera pun ada.
Perasan tak mereka bukannya guna gula, tapi hanya guna ‘air gula’ yang ada HFCS. Terlalu banyak penggunaan HFCS terutama dalam makanan ultra-processed. Kadang, kita tak mampu nak elak daripadanya.
Risiko untuk obesiti lebih tinggi berkali ganda dengan HFCS berbanding gula biasa. Kita cuba elakkan sebaiknya dari anak-anak ya.

Dalam gambar, saya kongsikan contoh jus buah yang ada dipasaran. Bukan semua jus buah tu tak elok untuk anak minum. Masih ada yang baik, hanya datang dari buah semata-mata. Kuncinya hanya satu, ibu ayah perlu mula belajar baca label. Belek seluruh pelusuk label yang tertulis di botol.
– Tak overclaim itu itu pun.Itulah satu-satunya bahan yang ada.

– Kalau bahan ramuan macam ni, lulus je untuk minum.

– Yang ini ada gula, ok jugak untuk minum, sebab bahan semua difahami dan tak pelik.

– Tolong sangat taknak bagi anak kita selalu minum air gula dalam kotak macam ni.

Elakkan simpan air kotak di rumah sebagai minuman anak-anak. Air kotak ni, kebanyakkannya ada HFCS yang boleh burukkan kesihatan anak-anak.
Sumber: Facebook Mazliana Mazlan


‘Bukan Kedai Ni Bagi Barang Free Ke’- Ambil Barang Macam Stok Sebulan, Rupanya..

Di saat rakyat berdepan dengan ancaman wabak pandemik yang masih menunjukkan trend peningkatan, ramai dalam kalangan rakyat juga yang semakin terjejas. Oleh itu, wujud banyak food bank yang menawarkan makanan keperluan asas secara percuma bagi mereka yang memerlukan.
Namun, ada juga dalam kalangan kita yang mengambil kesempatan dengan kemudahan yang diberikan ini. Bila baca perkongsian ini, bukan sahaja rasa nak marah tetapi warganet juga terhibur dengan tindakan sesetengah pihak.

“BUKAN KEDAI NI BAGI BARANG FREE KE?”

Menerusi tulisan Muhd Hafiz Zainuddin di laman Facebook, menceritakan pengalaman adiknya berdepan dengan satu situasi di mana seorang pelanggan yang datang ke kedai runcitnya dan mengambil barangan keperluan harian. Bagaimanapun, pelanggan tersebut ‘kebingungan’ apabila pemilik kedai itu bertindak mengira jumlah harga barang yang diambil.

Adik abam hantar. Ada customer mai datang Jasa Mart Grocer amik barang macam stok untuk sebulan. Lepas daripada tue adik abam pon start kira.
Apa yang lebih mengejutkan, apabila pelanggan tersebut sempat ‘bertanyakan’ kepada pemilik kedai mengapa dia berbuat demikian. Ujar pemilik kedai, barangan percuma yang disediakan hanya terletak di rak hadapan kedai bukannya barangan yang berada di dalam kedai. Pada masa yang sama, pemilik kedai menjelaskan barangan yang diletakkan di food bank adalah terhad.

Customer tanya, eh! kenapa kira, bukan ini kedai bagi free ke saya tengok iklan. Yang free tu atas rak depan tu dan itu pon kami limitkan pengambilan nak bagi semua merasa.

“AMBOI BAGI BETIS NAK PEHA”
Menjengah ke ruangan komen, rata-rata netizen terhibur dengan apa yang telah terjadi. Jelas netizen lagi, tindakan individu tersebut disifatkan sebagai tidak wajar kerana mengambil barangan melebihi apa yang diperlukan olehnya.

Sumber: Muhd Hafiz Zainuddin


Bukan Kerja Si Ibu Saja, Inilah 6 Cara Untuk Si Ayah Bantu Dan ‘Handle’ Anak Sebelum Ke Sekolah

Sebelum ini, kita asyik bercakap soal ibu sahaja yang menyiapkan anak-anak dalam pelbagai hal kan? Sebelum pergi sekolah, sebelum makan, sampai sebelum tidur pun semua cari si ibu. Tetapi, sebenarnya, si ayah pun ada juga yang memainkan peranan penting untuk membantu si ibu menyelesaikan segala kerja tau. Si ayah pun kalau nampak ibu dah kelam kelabut tak cukup tangan tu, pandai-pandailah membantu betul tak? Macam apa yang dikongsikan oleh Encik Baharuddin Mohamed ini, semoga dapat dijadikan panduan ya!
giphy.com

Cerita Si Ayah…
Anak saya sembilan orang. Tujuh orang bersekolah. Tiap pagi berperang kalau bila nak ke sekolah. Jam 5.30 pagi dah bangun. Tak di suruh tak pergi mandi. Tak di tegur tak gosok baju. Banyak yang hilang waktu pagi. Buku hilang, stokin hilang. Kotak pensel hilang. Saya pun kekadang boleh hilang sabar.
www.facebook.com/photo

Itu belum kira lagi ada yang baru nak siapkan kerja sekolah. Baru beritahu nak kena beli itu dan ini. Baru perasan yang lencana sekolah tanggal dan belum jahit. Semuanya mak…semuanya mak… riuh macam pasar pagi. Itulah ragam anak-anak kadang-kadang menghiburkan.

Tips Ayah Ramai Anak
http://www.huffingtonpost.com/
1. Minta anak-anak siapkan semua beg sekolah dan kerja sekolah mereka sebelum tidur.
2. Jangan tidur lewat
3. Kejutkan mereka dengan kemanjaan, jangan marah-marah pagi-pagi akan kacau mood mereka.
4. Doakan mereka, tengok mata mereka masa hantar mereka ke sekolah. Anak-anak akan mudah dapat ilmu apa yang cikgu ajar disekolah.
www.wereblog.com
5. Maafkan anak-anak kita.
6. Anak yang besar dan remaja, solat berjamaah subuh dan minta dia membaca Al-Quran semuka dua.
Anak kita cerminan diri kita.
leanin.org
* Untuk melahirkan anak-anak bercirikan kelas pertama, maka kita sebagai ibubapa pun perlu menunjukkan teladan yang ‘first class’ juga ya!
Sumber: Baharuddin Mohamed


‘Bukan Kubur Ye’, Ini Panduan Tanam Sayur Dalam Beg Tanah Dengan Lebih Mudah & Jimat

Kepada yang gemar untuk bercucuk tanam, pasti ini merupakan berita gembira kerana terdapat kaedah yang mudah dan lebih jimat untuk dilakukan di rumah. Apabila kawasan rumah terhad maka jumlah tanaman juga adalah terhad. Tetapi dengan ada cara yang mudah untuk tanam sayur iaitu tanam terus dalam beg tanah. Dengan menggunakan cara ini, akan membuahkan hasil yang lumayan sekaligus boleh menjimatkan belanja dapur.
Baca juga: 7 Tanda Anak Belum Terjebak Dengan Ketagihan Gajet, Periksa Sebelum Terlambat

PANDUAN TANAM SAYUR DALAM BEG TANAH

Tanam sayur cara ini mudah dan jimat. Sebab tak perlu buat batas. Boleh tanam sayur sebatas tanpa perlu beli pasu atau kawasan luas.

Potong bahagian atas bentuk kotak. Lipat bahagian atas sebagai penutup. Setengah jam dah siap semua. Jimat masa dan tenaga untuk orang muda berkebun.

Tekniknya:
1. Bawah plastik cucuk dengan pensil dalam 30 lubang supaya akar serabut dapat turun ke bawah dan tahan lebih lama jika kurang disiram.
2. Pastikan bila potong petak pembukaan atas, ada lebih dalam 2-3 inch dari tepi supaya tanah tak keluar kalau hujan.

3. Plastik akan mereput dalam 1 tahun, lepas itu guna balik tanah itu, dia akan lebih banyak organic matters.
4. Buat tebuk lubang bulat-bulat dalam 9 lubang satu beg, tapi rasa tak perlu kot, rugi kawasan, boleh tanam pokok rapat-rapat.

5. Boleh semai terus biji benih dalam beg tanah, kalau naik terlalu rapat boleh jarakkan.

Jom bercucuk tanam. Semoga manfaat.
Sumber: Facebook Kamariah Hashim


“Bukan Mak, Mak & Mak Seorang”- Wanita Bukan Hamba, Seisi Rumah Ada Peranannya…

Jangan dibebankan semua tugasan rumah di atas bahu seorang wanita, isteri atau emak. Sebagai penghuni rumah yang tinggal bersama, jangan terlalu bergantung sepenuhnya kepada mereka untuk menguruskan segalanya. Maka, bertimbang rasa dan ringankan tulang.
Sebagaimana perkongsian nasihat dari Puan Ainini Zainal, wanita bukan hamba. Sebagai ahli keluarga, semua orang mempunyai fungsinya. Jalankan peranan anda dalam menguruskan rumah bersama-sama untuk peroleh kemudahan, kesenangan dan keharmonian yang berpanjangan.

Baca juga: ‘Checklist’ Majlis Perkahwinan, Dari 6-12 Bulan Sebelum Majlis Hingga Hari Berlangsung
WANITA MEMANG BUKAN HAMBA, JADI MEREKA HARUS BANGKIT SUPAYA TIDAK TERUS DIPERHAMBA
Gambar hiasan: Google.com.

“Laparnyaaaaa!” cari mak. Suruh mak masak.

“Awak masak apa hari ni?” soalan suami pada isteri yang baru saja sampai dari ofis pukul 7 malam.
“Anak kita lapar tu. Dia taknak makan nasi goreng awak tadi,” ayat penyata suami pada isteri yang belum habis penat masak tadi yang sekarang menyusukan baby. Makan pun belum.
KUATNYA MINDSET SEORANG WANITA MELAKUKAN SEMUA KERJA RUMAH
Gambar hiasan: Beth Hoeckel – TheNewYorkTImes.
Betapa kuatnya mindset KERJA MASAK, BASUH BAJU, JEMUR KAIN BLA BLA BLA WAJIB SURUH MAK SAJA. Dulu, kini, selamanya.
Hinggakan dalam kepala kita, sampai golongan wanita Muslim pun terlupa yang memasak dan buat segala kerja rumah sampai rasa penat nak mati itu, BUKAN tanggungjawab mereka. Sampai dah lupa.
INGATKAN SEMUA AHLI KELUARGA, MEREKA ADA FUNGSI DI RUMAH
Dan ingatkan semua ahli keluarga, semua perlu ada fungsi di rumah. BUKAN MAK, MAK DAN MAK SEORANG. Saya fokuskan pada masak saja dulu.
Gambar hiasan: Google.com.
1. Anak-anak jika dah biasa makan yang ringkas tapi padat nutrisi, semua akan makan tanpa banyak bunyi. Tak banyak meminta. Tak merungut lauk itu sedap, ini tak sedap. Yang penting kita biasakan. InsyaAllah.
Kalau betul nak merungut, nasi tak sedap, jangan makan.
 Suami, kalau nampak anak merungut makanan tak sedap, kalau rasa berat nak jalankan tanggungjawab didik anak hargai rezeki. Kita pergi beli dan jangan cari isteri juga sebab dia bukan robot 24 jam kena buat kerja.
2. Suami tak suka lauk satu jenis je, ajak suami masak sama. Puji lauk masakannya pula. Semua orang suka pujian, rasa dihargai.
Jika mereka ada selera bermacam-macam, idea masak juga pasti hebat. Ajak mereka masak dan hasilnya makanlah sepuasnya. Semua happy.
3. Suami tak suka lauk dipanaskan, ajak dia berganding tenaga sediakan lauk baru segar fresh tanpa kita seorang rasa nak patah kaki uruskan kerja dapur. Kita kan keluarga?
4. Semua sepatutnya main peranan, jangan cerewet, banyak komplen. Siapa banyak bunyi, dia sepatutnya bangkit sediakan apa yang dia mahu. Betul?
5. Nak lauk banyak, isteri penat dengan nak layan anak, menyusu baby, kitalah bangun masak. Selera ada, mesti tenaga pun ada. Tak pandai, Youtube ada. FoodPanda pun ada juga hahaha.
SEKIRANYA SELAMA INI SUAMI YANG MEMASAK, ISTERI JANGAN AMBIL KESEMPATAN
Gambar hiasan: Google.com.
6. Jika tidak, kembali kepada konsep, MAKAN SAJA APA REZEKI YANG ADA. INI REZEKI KITA HARI INI.
7. Hidup berkeluarga bukan seorang saja penat nak separuh nyawa. Anak, suami, perlu bantu sama. Tak bantu, kerah. Sampai bila nak goyang kaki tunggu lauk siap hidang saja?
8. Jika suami yang biasa masak selama ni, isteri jangan pula ambil kesempatan tak bantu langsung. Asyik tonton sinetron je hahaha.
Ajak anak, “Jom tolong Papa, bagus kan Papa masak untuk kita? Hebat Papa kan, Allah bantu.”
9. Semua main peranan kalau dah namanya keluarga. Melainkan tinggal di rumah, masing-masing bayar sewa ikut saiz bilik. Ini baru sebut hal makanan.
10. Satu keluarga, sama seperti tiang rumah. Satu tiang saja gagah sebab tiang tu besar, lebar, lama-lama terbalik juga.
Berani bersuara dan bangkit supaya kita sebagai salah satu tiang rumah, tak roboh tiba-tiba. Sebab selama ni nampak kuat saja.
Sumber: Facebook Ainini Zainal


Bukan Mudah Jadi ‘Single Parent’, Farah Lee Kongsi Tips Untuk Para Ibu Tunggal Jadi Lebih Kental!

Siapa yang tidak mengenali Farah Lee kan? Beliau merupakan salah seorang penulis blog yang terkenal dan mempunyai ramai pengikut di laman media sosial Instagram iaitu lebih dari 300 ribu! Bukan itu sahaja, populariti Farah Lee juga adalah seiring dengan anak perempuan tunggalnya yang sangat comel iaitu Maream Esabel.
www.instagram.com/farahlee

Namun, kehidupan Farah Lee sebagai ibu tunggal sedikit sebanyak menjadikan beliau seorang yang lebih matang dan berdikari. Kisah kehidupan bersama anaknya ini sedikit sebanyak mendapat perhatian ramai kerana caranya mendidik Maream dicontohi ramai. Mana tidaknya, anaknya yang baru berusia 3 tahun ini dah pandai bercakap Korea tau!
Ini video dimana Maream sangat petah bercakap dan cekap memahami bahasa Korea. Comel betul!

George_Lamberis_instagram.com_BXVE_spF3-L
BUKAN MUDAH JADI ‘SINGLE PARENT’
George_Lamberis_instagram.com_BXyNlqdlBqi
So tadi omma ambil Maream lambat sikit from school sebab omma nak jumpa kawan dulu. Sebab kalau tak nan hado dia bagi chance omma sembang. Asyik Maream nak omma, nak omma dukung, nak tidurr pastu terus lembik berlakon tidur. Maream ni active sangat dan malas layan orang kalau kat luar. Kat rumah or dengan orang yang dia dah biasa dia ok sangat, tapi in public mengada lain machiam.

Sebab tu sekarang omma prefer spend time kat rumah je dengan dia, kalau keluar pun mostly dengan orang yang dia dah biasa yang boleh tolong omma tengokkan dia sekali. Penattt nak handle dia sorang2 kat luar, esp dalam stage umur dia sekarang yang nak extra attention. She is one very easy nak jaga, but kids being kids, so unpredictable. Lol
www.instagram.com/farahlee
Single parenting is one tough job man.! The struggle is real. But Allah is al-Adl, penat tu selalu hilang dengan banyak nikmat lain yang Allah gantikan. It is hard but manageable je actually. Cuma kena extra effort dan extra sabar jelah sikit. Well ganjaran sabar yang redha tu Syurga kottttt.. Like sabar untuk seminit dua je or sebulan or setahun ke or whatever lah berapa lama tapi kat dunia je kot, then dapat masuk Syurga forever. Gila tak nak.?
“BERSYUKUR DENGAN SEKECIL-KECIL NIKMAT”
George_Lamberis_instagram.com_BWhu4nPFXSj
Haritu omma demam, omma minta tolong Maream naik atas ambilkan paracetamol, dia naik dan ambil bagi omma. Terharu dah sekali. Tiba2 dia pergi dekat omma punya workspace, kemudian datang bawa air untuk omma makan dengan ubat. Terharu bertingket tingket. Dah lah time ni Maream baru baik demam, omma pulak busy gila settle production raya ommaesabel sampai demam sekali. Jadi boleh bayang tak terharu dia kat tingket berapa.?
To those who concerned, memang living as a single mom ni tough sikit, lebih struggle, juggling alone. Tapi Allah tu adil sangat. Dia akan bagi ganti yang terlalu lebih manis, sampai tak tahu nak bersyukur kut mana lagi dah. Yang cakap sedih sayu tengok ktorg tu, don’t worry, life omma sangat happy sekarang walau hanya dengan Maream. Omma tengok Maream pun begitu. Betul tak Maream.? Baik cakap betul kalau tak no daddy baru.
www.instagram.com/farahlee
Pada yang belum merasa nikmat selepas sabar, tunggu sikit je lagi. Lebih lama sabar, lebih besar hadiah. Lebih2 kalau hadiah tu Allah simpan untuk Dia bagi kat Syurga. Huntonglahhh sebab takkan setanding dengan mana-mana hadiah kat dunia ni tau. Tahniah. Bersyukur dengan sekecil-kecil nikmat, sebab nikmat kecil kalau disyukuri akan membesar sihat sangat, untuk diri dan iman sendiri.
Sumber : Farah Lee


Bukan Mudah Nak Jaga Kanak-Kanak! Jom Kembangkan Potensi Dalam Diri Anda Di IUMW!

Anda seorang yang gemar dan suka dengan kanak-kanak. Sebenarnya bukan mudah tau nak jaga kanak-kanak especially dalam dunia yang serba canggih ni. Anda kena lengkapkan diri anda dengan pelbagai pengetahuan dan kemahiran dalam usaha untuk mendidik mereka.
IUMW tawar Bidang Pengajian Awal Kanak-Kanak!
Kredit: Shuttershock

Sekarang anda tak perlu risau lagi, anda dah boleh lanjutkan pelajaran dalam bidang Ijazah Sarjana Muda Pendidikan Awal Kanak-Kanak (kepujian) di International University Of Malaya-Wales (IUMW). Bukan calang-calang tau IUMW ni! Universiti yang dapat pengiktirafan antarabangsa ye.
Kredit: mStar.com.my

Ye la! Macam yang anda tahu, proses pembelajaran kanak-kanak bermula sejak kecil lagi. Bak kata pepatah, melentur buluh biarlah dari rebungnya. Sebab tu dari kecil pendidikan yang diberikan kena la seimbang. Lagi satu, kanak-kanak belajar daripada pengalaman, eksperimen dan teladan. Inilah yang membantu perkembangan otak mereka di usia muda.

Jadi, yang nak mendidik tu kena lengkap berpengetahuan dalam semua hal dan mampu menjadi teladan yang baik, tapi jangan risau IUMW boleh bantu anda.
Bidang Pengajian Perhubungan Awam dan Pengurusan Acara Pun Ada!
Kredit: Shuttershock
Selain itu, bagi anda yang suka sangat uruskan event dan dalam masa yang sama nak asah lagi kemahiran berkomunikasi dan interaksi dengan orang awam anda boleh ke IUMW  juga. Mereka ada tawarkan Ijazah Sarjana Muda Seni (kepujian) dalam bidang Pengurusan dan Perhubungan Awam.

Dekat IUMW ni anda akan didedahkan dengan pengurusan pelbagai acara seperti konvensyen, konsert, pameran perdagangan, festival, sidang media dan pelbagai lagi.

Kalau anda nak tahu, mengikut Public Relation Society in America,“public relations is a strategic communication process that builds mutually beneficial relationships between organisations and their publics”. Melalui pernyataan diatas jelaslah betapa pentingnya ada kemahiran perhubungan awam ni.
Tambahan pula, semakin lama bidang perhubungan awam dan pengurusan acara ni makin berkembang. Banyak peluang pekerjaan. Rugi kalau anda tak teruskan minat anda nak ceburkan diri dalam bidang ni.
Fasiliti Terbaik! Selesa Nak Study!

Bagi admin sendiri, IUMW memang antara institut pengajian tinggi (IPT) yang menawarkan bidang pengajian yang menarik dan menepati demand pekerjaan yang diperlukan oleh sektor ekonomi negara. Tambahan pula fasiliti IUMW memang terkini.
Nak buat aktiviti riadah pun mudah!
Suasana nak study pun sangat la selesa dengan dorm yang luas, perpustakaan pun besar, bilik kuliah yang dilengkapi dengan teknologi terkini. Bab tenaga pengajar pulak mereka memang ada tenaga pengajar tip top. Semuanya terlatih dan mempunyai kelayakan yang sewajarnya dalam bidang mereka.
So, bagi ibu bapa yang anaknya ada minat nak study dalam bidang pendidikan awal kanak-kanak, bidang pengurusan dan perhubungan awam, apa kata anda sokong dan beri mereka peluang terokai apa yang mereka suka sebab pekerjaan dalam bidang-bidang ini semakin mendapat permintaan tinggi dari semasa ke semasa.
Jom singgah IUMW Open Day!

Berminat nak lanjutkan pelajaran dalam bidang pendidikan awal kanak-kanak dan bidang pengurusan dan perhubungan awam atau bidang pengajian yang lain? Jom datang dan singgah ke IUMW Open Day pada 23 hingga 25 Ogos ini dari jam 10 pagi hingga 5 petang.
Untuk info yang lebih detail, anda boleh lawat laman sesawang IUMW di <iumw.edu.my> atau email IUMW di <[email protected]> atau telefon je 03-26173131.
Website: International University Of Malaya-Wales
Facebook: International University Of Malaya-Wales


“Bukan Pendiam Sangat Pun”-Ini 5 Fakta Orang ‘Introvert’ Ramai Tak Tahu

Orang ramai sering beranggapan bahawa orang introvert ini adalah orang yang susah untuk bersosial. Padahal orang introvert bukanlah pendiam atau antisosial seperti mana yang selama ini orang fahami.
Namun janganlah salah sangka. Meskipun perilaku mereka sangat pasif, mereka juga memiliki sisi yang menarik. Seorang pengguna TikTok @Sayaizzyunus telah berkongsi fakta seorang “introvert” yang harus kita ketahui.

Baca juga: 5 Ciri Perbezaan Antara Orang Introvert Dan Extrovert. Kita Yang Mana?
5 FAKTA SEORANG “INTROVERT”
1. Bukan semua introvert pemalu dan pendiam

Ada sahaja introvert yang boleh berborak dan bersosial. Cumanya introvert selalunya lebih suka untuk menyendiri di dalam bilik berbanding dengan beramai-ramai.

2. Introvert pandai sahaja bercakap
Selalunya orang menganggap bahawa orang yang introvert ini tak pandai berborak. Padahal ramai sahaja penceramah awam yang hebat merupakan seorang introvert.
3. Introvert tidak suka akan berborak kosong
Kebanyakkan introvert akan hanya bercakap bila perlu. Jadi apabila lepak dengan rakan-rakan, introvert lebih cenderung untuk senyap dan hanya menyampuk apabila perlu sahaja.
4. Introvert merupakan pendengar yang baik.
Kalau anda ada masalah dan ingin rasa didengari, anda patut luahkan kepada rakan introvert anda. Ada sahaja yang ingin orang mendengar masalah mereka tanpa bagi sebarang solusi dan hanya ingin didengari. Jadi meluahkan kepada si introvert ini sangat membantu.
5. Kebanyakan “leader dan founder business” ini adalah orang introvert.
Antara orang introvert yang sangat berjaya adalah seperti Elon Musk (Tesla), Jeff Bezos (Amazon.com), Bill Gates (Microsoft) dan sebagainya.
Jadi ada sesetengah yang merasa anda introvert tu janganlah sedih. Banyak rupanya kelebihan yang anda sendiri tidak tahu!
Video penuh:

 @sayaizzyunus
Siapa introvert hadirkan diri 🙋♂
 ♬ original sound – Izz Yunus – Izz Yunus

Sumber: TikTok @Sayaizzyunus


Bukan Perut Kembung Biasa, Rupanya Ada Janin Dalam Perut Bayi Usia 40 Hari!

Satu kes perubatan yang sangat jarang berlaku direkodkan di daerah Motihari, negeri Bihar, India apabila janin ditemui membesar di dalam perut seorang bayi berusia 40 hari.
Bayi itu pada mulanya dibawa ke Pusat Perubatan Rahmania di Motihari untuk menerima rawatan kerana disangka mengalami masalah kembung perut dan tidak dapat membuang air kecil dengan lancar.

Baca juga: Gara-Gara Taksub Dengan Anime, Ayah Letak Nama Anak Naruto
BUKAN PERUT KEMBUNG BIASA, RUPANYA ADA JANIN

Menurut laporan NDTV, Untuk mengetahui sebab perut kembung dan air kencing terhenti, Dr Tabrez Aziz dari Pusat Perubatan Rahmania telah memeriksa bayi itu dengan melakukan imbasan tomografi berkomputer (CT) bagi mengenal pasti punca sebenarnya.

Apa yang lebih mengejutkan apabila keputusan ujian mendapati terdapat janin di dalam perut bayi itu. Beliau berkata, kes seperti itu sangat jarang berlaku dengan kebarangkalian satu dalam setiap lima juta pesakit.
“Satu anomali perubatan yang jarang berlaku telah terbongkar di mana janin dilihat membesar di dalam perut bayi berusia 40 hari.

“Ia dipanggil fetus di dalam fetus. Bayi itu telah menjalani pembedahan membuang janin dan berada dalam keadaan stabil,” ujarnya.
Bayi itu kini dilaporkan sudah sihat dan sudah dibenarkan keluar dari hospital.
Sumber: NDTV


Bukan Sekadar Dapur, Ini Cara Nak Pastikan Ruangan Dapur Anda Selamat Digunakan!

Matlamat ‘Rumahku Syurgaku’ menjadi impian untuk semua keluarga. Memiliki rumah selesa mampu mewujudkan suasana harmoni bersama keluarga tercinta. Selain ruang tamu yang menjadi tempat penting untuk dihias, dapur juga perlu dititikberatkan agar keselamatan sentiasa terjaga dan terjamin.
Justeru itu, untuk anda yang bakal memasuki rumah baharu, apa kata kita ikut tips atau panduan yang dikongsi oleh pemilik Facebook bernama Azizul Azli. Keselamatan lebih penting dari segalanya! Ingat tu…

Baca juga: Nak Tukar Pintu Rumah? Ini Kelebihan Tukar Pintu Jenis ‘Handle’ Berbanding Tombol
BUKAN SEKADAR DAPUR, INI CARA NAK PASTIKAN RUANGAN DAPUR SELAMAT DIGUNAKAN
Menerusi perkongsian Azizul Azli, terdapat tujuh faktor perlu dititikberatkan sebelum membina dapur idaman agar selamat digunakan ketika memasak.

1. Ruang dapur bukan hanya untuk kelihatan cantik. Tetapi harus berfungsi dengan baik.
2. Dapur cantik belum tentu ia berfungsi dengan baik buat penghuninya bekerja.
3. Pilih kekemasan lantai yang tidak mudah licin jika sesuatu tumpah keatas lantai.
4. Bahan kekemasan rekabentuk kaunter sebaiknya tahan lama dan kukuh binaannya.

5. Dapatkan khidmat pakar untuk buat kabinet dapur kita. Mereka tahu ergonomic yang betul untuk sesuatu ruang.
6. Pastikan ruang dapat kita selesa ketika isteri dan kita bekerja. Sediakan makan tenghari sejam 30 minit. Makan hanya makan masa 37 minit.
Bersihkan makanan dan cuci pinggan makan masa 27 minit lagi. 2 jam berada didapur mestilah tak buatkan isteri kita letih dan tak selesa.
7. Pencahayaan dan pengudaraan penting agar bau dan udara mengalir dengan baik.
Sumber: Facebook Azizul Azli


Bukan Sekadar Hujan, Ini Kelebihan Rawatan Air Hujan Anda Perlu Tahu!

“Lebatnya hujan! Kalau mandi hujan mesti best ni…”
Hujan merupakan satu rahmat yang diturunkan oleh Allah SWT. Selain meyejukan udara, hujan juga boleh menyuburkan tanaman serta menyihatkan tubuh badan. Sebenarnya air hujan adalah air untuk terapi semulajadi yang Allah kurniakan untuk makhluk ciptaannya.

Oleh itu jika hujan turun, elok jangan masuk rumah dulu. Mandilah air hujan itu dahulu. Anda mahu tahu kenapa? Sila terus membaca.
Baca juga: Takut & Resah Bila Dengar Bunyi Hujan Lebat, Ini 4 Teknik Tenangkan Diri Boleh Cuba

BUKAN SEKADAR AIR HUJAN, INI KELEBIHAN RAWATAN AIR HUJAN

Air hujan adalah sebagai bahan pencuci untuk menyah segala kotoran termasuk gangguan syaitan. Jika kita sakit yang teruk selepas mandi air hujan, kita perlu membuat rawatan susulan.
Untuk pengetahuan anda, salah satu cara untuk mengesan segala penyakit dalam badan adalah dengan mandi air hujan. Bukan semua orang mandi akan sakit jika mandi air hujan kerana badannya tiada penyakit atau bebas dari gangguan jin.
CARA MANDI AIR HUJAN DENGAN BETUL
1. NIAT
Niat dalam hati mohon pertolongan daripada Allah tujuan kita mandi air hujan. Sebagai contoh, minta Allah keluarkan penyakit dari badan kita atau menghancurkan jin yang zalim ke atas jasad kita (niatkan dan mohon pada Allah. Jadikan air hujan sebagai api dan asid yang membakar jin dalam tubuh kita.

Jika kita mempunyai anak yang degil atau hyperaktif (5 tahun ke atas), niat mohon dilembutkan hatinya agar mendengar kata. mohon hilangkan segala gangguan syaitan.
2. JANGAN TERUS MANDI JIKA HUJAN
Biarlah hujan turun selama sekurang-kurangnya 10 minit, kemudian barulah kita mandi.
3. JANGAN TADAH AIR HUJAN
Untuk tujuan terapi eloklah mandi dengan air hujan yang turun terus dari langit. Ianya tidak terkena pokok, bumbung atau ditahan dengan baldi atau baldi.
4. JANGAN MANDI HUJAN GERIMIS
Mandilah dengan air hujan yang lebat bukan gerimis.
5. CARA MINUM AIR HUJAN
Tadah air hujan terus dari langit ke bekas kecil untuk dibuat minum. Ini juga sebagai satu penawar.

6. BACA SURAH DAN AYAT SUCI
Mulakan mandi sambil baca Al-Fatihah atau lebih baik lagi dengan ayat-Ayat Kursi, Al Ikhlas, Al Falak dan An Nas. Lagi bagus jika anda mengingati ayat-ayat ruqyah yang lain mengikut jenis penyakit. Mandi sambil membaca sekurang-kurangnya 15 hingga 30 minit.
7. TANDA ADA GANGGUAN DALAM BADAN
Jika anda merasa sakit di mana-mana bahagian badan, tepuk-tepuk pada bahagian yang terasa sakit itu. Sekiranya ada rasa mual, cuba muntah untuk keluarkan. Jangan ditahan kerana ini tanda ada penyakit atau jin yang mahu keluar.
8. SENTAL BADAN
Sental badan anda seperti menggosok daki di badan. Jika ada penyakit kulit, cara ini pun bagus untuk dilakukan.

9. JANGAN TERUS LAP BADAN
Selesai sahaja mandi, jangan lap badan anda kecuali rambut. Biar air di badan kering sendiri.
10. BUKAN HANYA SEKALI
Jika musim hujan, seeloknya lakukan terapi ini selama sekurang-kurangnya 3 hingga 7 hari berturut-turut.
Petua minum air hujan malam jumaat:
Salah satu petua yang digunakan dalam ahlul haq budi untuk mengubati pelbagai penyakit. Khasiat Petua:

Penawar penyakit jasmani.
Sebagai Penerang hati.
Membersihkan segala gangguan bathil dalam tubuh.
Penolak segala belenggu.

KAEDAH PENGAMBILAN AIR HUJAN
Ambil bekas yang putih (jernih) dan letak di tempat lapang sebagai tadahan untuk air hujan turun masuk terus kedalam bekas tanpa perlu sebarang tapisan atau halangan. Sebaiknya diambil selepas 10 minit hujan turun.
Air hujan yang sudah ditadah tadi boleh la terus diminum, disimpan dulu selama 24 jam atau dimasak dulu airnya sebelum minum.
Sumber: Facebook Fidz


Bukan Sekadar ‘I Love You’, Ini 3 Cara Lain Supaya Bayi Mudah Faham Kita Sayangkan Mereka

Anak kecil lagi, tapi macam mana kita nak beritahu anak bahawa kita sayangkan mereka? Tak perlu cakap ‘ibu sayang adik’ setiap hari, kerana anak pun mungkin akan bosan. Mana tidaknya, kalau mulut saja selalu cakap sayang tapi asyik tinggalkan anak di rumah pengasuh saja, tak guna juga kan? Jadi, ini panduan untuk ibubapa tunjukkan kasih sayang kepada seorang bayi atau anak yang bawah umur 2 tahun supaya meraka faham.
http://www.wholeparent.com/

“KASIH SAYANG” BAGI SEORANG BAYI
Cara nak tunjuk kasih sayang kita pada anak bawah 2 tahun, bukan dengan membeli mainan berbakul-bakul atau membeli barangan bayi berjenama. Sebab anak tak tahu pun harga atau jenama yang kita beli untuk mereka. Kita cakap “I love you” pun masa ini anak tak faham pun maknanya. Jadi macam mana nak “beritahu” anak yang kita sayang mereka?

Tak susah pun, mudah sahaja nak menambat hati anak bawah 2 tahun disebabkan perkembangan berfikir mereka bergantung kepada rangsangan deria dan mereka masih belum pandai manipulate dan faham maksud “I love You”, kita baca puisi membebel panjang yang kita sayang anak pun mereka tak faham.

Caranya:
1. Masa berkualiti.
http://www.betterparenting.net/
Masa dimana tumpuan 100% pada anak, tanpa sambil berbalas whatsapp atau comment di facebook. Layankan mereka bermain, anak yang dalam fasa meniarap mak ayah pun join meniarap macam komando. Anak yang dalam fasa merangkak, mak ayah pun main kejar kejar sambil merangkak. Tak jatuh pun maruah kan?
Kalau mak ayah yang bekerja, mainlah bersama anak sekurang-kurangnya 1 jam. Tutup tv, biarkan hanya suara kita dan suara anak sahaja ada. Dapatkan “trust” suara kita dalam perkembangan emosi anak bawah 18 bulan. Pastikan suara kita nombor 1, macam mana nak test? Kita bisik atau dari jauh anak dah kenal suara mak ayah ataupun dalam keadaan bising pun anak boleh kenal suara kita.
Kalau kenal, tahniah! Encik puan dah memang tempat pertama “Carta Suara” dalam hati anak
2. Pelukan dan sentuhan.
http://www.gulalives.co/
Perkembangan emosi anak akan berkembang dengan pesat dan stabil jika kita selalu memeluk anak terutamanya semasa umur bawah 2 tahun. Pelukan umpama “makanan” minda anak, terlalu banyak kebaikan pelukan dalam perkembangan otak yang sihat. Peluk, belai kepala anak seterusnya cium dahi anak. Alangkan kucing yang garang pun jadi jinak dan manja bila kita usap kepala mereka, apatah lagi anak.
3. Urutan.
www.babble.com
Badan anak dari selepas lahir ini umpama orang bina badan terutamanya semasa bawah 1 tahun, dari tak ada otot lembik sahaja selepas lahir. Mereka setiap hari “bina badan” untuk ke posisi meniarap, merangkak, dan berjalan. Jadi, urutan memang diperlukan untuk melegakan otot-otot halus mereka yang tegang terutamanya di kawasan betis disamping memberi rangsangan deria sentuhan pada anak. Kalau anak merangkak cepat atau jalan cepat, caranya bukan beri walker ya. Tetapi salah satu cara yang berkesan adalah dengan urutan.
Berapa kali sehari? Pendapat saya, sekurang-kurangnya 2 kali sehari dan waktu yang paling sesuai adalah selepas mandi. Penting sangat urutan bagi anak bawah 1 tahun. Jangan abaikan part ini! Ada kajian tentang kesan urutan untuk anak pramatang selepas lahir, terbukti bayi yang kerap diurut akan keluar hospital cepat berbanding bayi yang tidak diurut. Kalau nak anak sayang kita lebih, urutlah anak selalu.
http://bebezclub.com/
Ada 1 kajian lain tentang kasih sayang dan perkembangan otak anak berumur 2 tahun. Terbukti perkembangan otak anak yang cukup kasih sayang mempunyai struktur yang berbeza dengan otak anak yang kekurangan kasih sayang semasa umur bawah 2 tahun.
Fakta: 80% perkembangan otak adalah bergantung kepada rangsangan persekitaran semasa bawah 2 tahun. Takut kan? Besar sangat amanah mak ayah yang ada anak bawah 2 tahun untuk memastikan berkembangan yang baik dari segala aspek.
giphy.com
Selamat “menunjukkan” kasih sayang!
Artikel ini adalah hasil perkongsian dari Maryam Jamadi, Occupational Therapist dan Founder Beyond Home Therapy di lama Facebooknya Maryam Jamadi.


Bukan Sekadar Lagu Patriotik, Ini 5 Karya Agung Lagu Tema Kemerdekaan Jadi Siulan Ramai

Lebih kurang seminggu lebih lagi, negara Malaysia bakal meraikan Sambutan Hari Kebangsaan 2022 Ke-65. Selepas sekian lama, tidak dapat meraikannya secara meriah dan terbuka bersama rakyat, justeru pada tahun ini acara perarakan akan diadakan secara gemilang di Dataran Merdeka, Kuala Lumpur pada 31 Ogos nanti.
Maka tidak lekang lah kalau tidak bergema lagu-lagu patriotik yang kebiasaannya dinyanyikan secara beramai-ramai, betul tak? Dalam pada itu, sudah pasti terdapat pelbagai karya lagu patriotik yang telah dicipta dari zaman dulu sehingga kini.

Baca juga: Suntik Semangat Patriotik, Ini 7 Aktiviti Sempena Hari Merdeka Untuk Anak
NOSTALGIA 5 LAGU PATRIOTIK MENGGAMIT KENANGAN LALU
Gambar: Timeout.com / SiakapKeli.

Justeru itu, penulis menyenaraikan 5 buah lagu patriotik yang masih malar segar sehingga hari ini, buat pembaca mengingati semula melodi dan bait-bait lirik yang terkandung agar dapat menyemarakkan lagi semangat kecintaan pada negara.

Bahkan, anda juga dapat mengetahui serba sedikit mengenai info yang menarik dalam setiap karya lagu patriotik yang telah dicipta.
5 KARYA AGUNG LAGU-LAGU PATRIOTIK MALAR SEGAR SEHINGGA KINI:
1. ‘TANGGAL 31’

Lagu patriotik Tanggal 31 ini merupakan sebuah dendangan dari Allahyarham Dato’ Sudirman bin Haji Arshad. Rentak karya ini pula bersifat rancak dan ‘catchy’.
Tambahan, liriknya yang berulang-ulang memudahkan sesiapa saja untuk mengingati dan menyanyikannya. Menerusi lagu ini juga, Sudirman telah mencipta sejarah dengan memakai busana yang diilhamkan daripada bendera Jalur Gemilang sewaktu menyanyikannya.
Info lain, karya patriotik ikonik ini asalnya dinyanyikan oleh penciptanya, Allahyarham Ahmad CB. Menariknya, versi Ahmad CB melodinya berentak perlahan dan kedengaran lebih klasik.

2. ‘JALUR GEMILANG’

Lagu Jalur Gemilang dicipta sebagai dedikasi terhadap bendera kebangsaan Malaysia.
Malah, lirik di dalam karya ini menerangkan setiap warna dan lambang yang terdapat pada bendera ini. Melalui nyanyian lagu, dapat membantu anak-anak terutamanya, mengetahui maksud di sebalik lambang dan warna yang ada dengan mudah.
Lagu ini asalnya bernama Benderaku yang ditulis oleh penulis lagu Malaysia bernama Tony Fonseka. Namun, selepas bendera diberikan nama Jalur Gemilang, lagu kebangsaan telah dikemas kini pada tahun 1997 untuk mencerminkan perubahan ini.
Kemudiannya disusuli dengan pengenalan lagu bendera baharu, dengan susunan oleh penulis lagu Malaysia Pak Ngah dan lirik oleh penulis lagu Siso Kopratasa.

3. ‘KERANAMU MALAYSIA’

Keranamu Malaysia merupakan lagu patriotik yang dimainkan sekitar tahun 2000 sehingga 2006. Rentaknya yang rancak menjadikan ianya sedap didengari selain, mengeluarkan bait-bait lirik yang membuatkan pendengar berasa bangga.
Bait lirik di bahagian akhir “Terima kasih Malaysia!”, yang berbunyi seperti laungan membuatkan sesiapa saja yang mengungkapnya akan merasai semangat yang berkobar-kobar dalam diri. Hal ini kerana, rangkap-rangkap lirik sebelumnya menceritakan perkembangan dan kemajuan negara yang berlaku, di mana telah memberikan keselesaan kepada kelangsungan rakyat pada hari ini.
Lagu ini dicipta oleh pengubah lagu terkenal Malaysia iaitu Datuk Suhaimi Mohd Zain yang lebih dikenali sebagai Pak Ngah. Lirik oleh Syed Indera Syed Omar atau dikenali sebagai SISO.
4. INILAH BARISAN KITA

Inilah Barisan Kita atau nama lainnya Perajurit Tanah Air merupakan lagu yang dicipta oleh saudara Saiful Bahari. Di dalam karya in mengandungi lirik-lirik pujian kepada kesediaan perajurit untuk berperang dan mati.
Apabila mendengar lagu ini, pastinya akan membuatkan bulu roma pendengar berasa merinding kerana semangat pada liriknya yang berjaya disalurkan.
Seperti bait-bait liriknya, pendengar tidak dapat lari dari membayangkan para perajurit yang berada di perbatasan negara bersama senjata dan celoreng di muka yang menggambarkan keazaman mereka untuk melindungi keamanan dan kedaulatan negara.
Malah, sewaktu sambutan Hari Kebangsaan di peringkat sekolah juga unit pasukan beruniform sekolah akan berkawad dengan diiringi lagu ini sambil membawakan bendera Jalur Gemilang. Sungguh membanggakan!
5. ‘SEJAHTERA MALAYSIA’

Versi asal lagu Sejahtera Malaysia telah didendangkan oleh Fauziah Ahmad Daud, Azlina Aziz, Rohana Jalil, Elaine Kang dan Desree pada 1980-an. Walaupun ianya telah dinyanyikan semula dalam pelbagai versi namun lagu ini masih kekal sama ‘rohnya’, yang dapat menjentik rasa dalam suasana rakyat meraikan Bulan Kemerdekaan.
Menariknya ketika dulu, lagu ini kerap kali dimainkan sebelum slot berita jam 8 malam di RTM1. Memang menggamit kenangan lama!
Lagu ini adalah sebagai tanda kesyukuran rakyat Malaysia kerana diberikan sebuah negara yang hidup dalam keadaan aman dan makmur yang memiliki berbilang kaum, agama dan budaya melalui perpaduan yang utuh.
Sumber: Getaran / Bernama.com / Wikipedia / Berita Harian


Bukan Sekadar Najis…Kenali 7 Jenis Najis Ini Untuk Tahu Anda Normal Atau Tidak?

Sebut sahaja mengenai najis sudah tentunya agak mengelikan dan sedikit ‘kotor’ tetapi sebenarnya ia sangat penting untuk dipelajari dan difahami kerana berkait rapat dengan kesihatan diri serta pengambilan makanan. Warna dan bentuk najis perlu ditiktikberatkan agar ia tidak memudaratkan kesihatan diri anda.
Bagi anda yang tidak tahu, berdasarkan Bristol Stool Chart, najis kita boleh dikelaskan kepada 7 jenis. Skala ini telah dinamakan Bristol Stool Chart kerana skala ini telah diperkenalkan oleh Lewis S.J. dan Heaton K.W di University of Bristol, UK. Ikuti penerangan lanjut di bawah.

Baca juga: 10 Jenis Sayur Paling Berkhasiat, Rugi Kalau Tak Makan!
BUKAN SEKADAR NAJIS. KENALI 7 JENIS NAJIS ANDA

Najis anda melambangkan diri anda. Ia adalah refleksi kepada pengambilan diet anda, minuman, ubat ubatan dan gaya hidup seharian.

Carta najis yang dikenali sebagai Bristol Stool Chart ini , merupakan rujukan untuk membandingkan ciri ciri najis yang berbeza serta terjemahan kepadanya.

Najis yang normal adalah jenis yang ke 3 dan ke 4, ianya lembut dan mudah di keluarkan Jenis 1 dan 2 menunjukkan anda mengalami sembelit.
Anda mengalami kesukaran untuk membuang najis dan proses menyah tinja lebih menyakitkan. Jenis 5 dan 7 menunjukkan anda mengalami cirit birit. Anda perlu bergegas ke tandas sebaik sahaja mula berasa sakit perut.
CIRI-CIRI PERKUMUHAN YANG SIHAT

1. Biasanya seseorang individu akan ke tandas selepas 30 minit mengambil makanan ( biasanya sarapan.)
2. Mampu bertahan sebentar untuk membolehkan anda berjalan ke tandas dan membuka seluar.
3. Berjaya membuang najis dalam tempoh seminit sebaik sahaja anda duduk di tandas.
4. Tidak perlu meneran najis.
5. Tidak perlu kembali ke tandas semula selepas bangun dan selesai.
Ubah cara pemakanan dan gaya hidup anda untuk najis yang lembut dan lancar. Apa-apa pun jangan tahan untuk buang air besar. Ini kerana ia sangat membahayakan dan boleh menyebabkan sembelit.
Dapatkan nasihat pakar jika anda kurang membuang air besar atau najis tidak normal. Jangan takut!
Sumber: Facebook Public Health Malaysia


Bukan Sekadar Telur, Ini 5 Menu Menarik Berasaskan Telur Yang Anda Boleh Jadikan Hidangan!

“Alaa, ada telur je dalam peti sejuk..nak buat masak apa eh?”
Jangan risau kalau dalam peti sejuk ada telur sahaja, kerana macam-macam menu yang anda boleh pelbagaikan dengan hanya menggunakan telur! Bukan sahaja ia merupakan menu yang sihat, malah anda yang nak diet pun boleh amalkan makanan berasaskan telur. Jom cuba!

1.KERABU TELUR MASIN

Telur masin bukan sahaja boleh dimakan begitu sahaja. Apa kata cuba kelainan dengan membuat kerabu telur masin dan dimakan bersama nasi putih yang panas? Mesti akan bertambah selera seisi keluarga.

Resipi kerabu telur masin : http://myresipi.com/recipes/kerabu-telur-masin

2. KERABU TELUR DADAR HIRIS

Selain dari telur masin, telur dadar juga boleh dijadikan menu kerabu. Memang agak pelik sedikit kedengarannya, namun anda pasti akan menyukai rasa telur dadar yang telah digabungkan bersama bawang, limau dan cili. Memang sedap!
Kerabu telur dadar hiris : http://myresipi.com/recipes/kerabu-telur-dadar-hiris
3. Telur kukus

Pernah makan telur kukus? Kalau tak pernah makan, apa kata anda cuba kelainan untuk disajikan kepada keluarga. Telur kukus ni boleh juga disamakan seperti otak-otak kukus yang boleh dipesan di restoran Thailand. Tapi, apa salahnya kalau anda masak sendiri di rumah kan?
Resipi telur kukus : http://myresipi.com/recipes/telur-kukus
4. Telur Dadar Udang

Asyik makan telur dadar kosong ke, buatlah telur dadar berinti pula. Salah satu gandingan yang sesuai bersama telur dadar adalah udang! Masukkan sahaja udang yang telah dicincang ke dalam adunan telur sebelum goreng. Kalau nak masukkan udang seekor pun boleh sahaja ikut kreativiti anda!
Resipi telur dadar udang : http://myresipi.com/recipes/telur-dadar-udang
5. Telur tomato ala chinese

Menu ini sangat sesuai untuk anda yang nak diet. Tomato dan telur merupakan gandingan yang bagus untuk badan anda. Memang kalau makan hidangan ini, boleh kenyang perut sehari!
Resipi telur tomato ala chinese: http://myresipi.com/recipes/telur-tomato-ala-chinese
Sumber : MyResipi.com


‘Bukan Seluk Suka-Suka’– Doktor Jelas Kepentingan Pemeriksaan Faraj Sebelum Bersalin

Pemeriksaan faraj (vaginal examination) dilakukan apabila usia kandungan wanita hamil mencecah 9 bulan. Ia dilakukan untuk memeriksa keluasan serviks mengembang, berapa banyak ia menipis dan posisi bayi dalam pelvis ibu. Pemeriksaan ini juga adalah untuk menentukan jika si ibu sudah bersedia untuk bersalin.
PEMBUKAAN PINTU RAHIM

Salah satu tanda ibu telah bersedia untuk bersalin adalah dengan melihat kepada pembukaan pintu rahim. Dalam keadan biasa pangkal rahim yang terletak di dalam vagina berada dalam keadaan tertutup dan tidak membuka. Kadang-kadang ianya terbuka sikit untuk mereka yang pernah melahirkan banyak anak. Apabila sakit kontraksi bermula, pintu rahim ini menjadi semakin nipis dan perlahan-lahan akan membuka. Darah bercampur lendir dinamakan ‘show’ akan keluar dan ini dikenali sebagai tanda nak bersalin.
PANGKAL RAHIM MEMBUKA SECARA PERLAHAN-LAHAN
Pangkal rahim ini akan membuka perlahan-lahan bermula dari 1 cm sehingga diameter nya mencecah 10 cm sebelum ibu boleh meneran bayi keluar. Bukaan pintu rahim ini ditentukan oleh vaginal examination dilakukan oleh doktor atau jururawat perbidanan terlatih dengan memasukan jari ke dalam vagina sekaligus mengukur bukaan pintu rahim dengan jari sahaja.

Jangan panik. Ramai ibu berasa takut dan gundah gulana memikirkan mengenai vaginal examination, lebih-lebih lagi ibu yang tiada pengalaman melahirkan. Relaks, bertenang, tarik nafas dan hembus secara perlahan-lahan. Jangan keraskan badan, jangan kemut sekuat-kuatnya kerana pemeriksan akan menjadi sukar dan ibu akan berasa sakit.

KEPENTINGAN VAGINAL EXAMINATION

Selain memberitahu mengenai bukaan pintu rahim, vaginal examination juga akan memberitahu mengenai pintu rahim masih keras atau sudah bertambah lembut, kedudukan kepala bayi, selaput air mentuban masih ada atau tidak, terdapat uri atau tali pusat ketika pemeriksaan.

Maka, vaginal examination ni bukan suka-suka dilakukan, ianya penting untuk menilai sejauh mana proses kelahiran itu sudah sampai. di dalam dewan bersalin, ianya dilakukan setiap 4 jam, atau lebih awal jika doktor merasakan pemeriksan perlu diawalkan, bergantung kepada perkembangan proses kelahiran
Ikhlas,
Bukan ‘seluk’ suka-suka
Sumber: Muhammad Izzat


Bukan Senang Bergelar Ratu Gimnas Negara, Filem Pendek Ni Papar Realiti Sebenar Kehidupan Farah Ann

Anda tahu tak, kalau selalu bercukur ia akan mengakibatkan permukaan kulit bawah lengan anda menjadi gelap?
Haa…kalau macam tu pastikan anda menggunakan deodoran yang betul dan mampu mencerahkan serta memberi kesegaran sepanjang masa tau.

Pemakaian deodoran antara rutin wajib dalam sesi penjagaan diri. Cakap pasal deodoran ni, siapa je yang tak kenal dengan jenama deodoran No.1 Dunia Rexona kan?
Anda tahu tak, Farah Ann kini dilantik sebagai wajah baharu Rexona tau. Atlet gimnas negara ini telah banyak memberi inspirasi kepada rakyat Malaysia untuk terus bergerak melangkah kehadapan untuk mencapai sesuatu yang diimpikan dan keluar dar zon keselesaan #RexonaMoveBrightNow.

Dengar cerita Rexona ada keluarkan short film tentang siapa sebenarnya Farah Ann ni!

Dari sini lah kita boleh tahu, jatuh bagun beliau untuk mengharumkan nama Makaysia. Haaa…jom kita tengok apa sebenarnya yang berlaku.

Kisah jatuh bangunnya atlet gimnas negara Farah Ann!

Farah Ann binti Abdul Hadi merupakan seorang ratu gimnastik yang telah banyak mengharumkan nama negara di persada dunia atas kejayaan beliau yang cukup menakjubkan.
Ratu gimnas negara itu, sangat terkenal dengan kecantikan dan kejelitaannya disamping kehebatannya dalam sukan gimnastik. Wow!
Bagaimanapun, untuk berada di tahap beliau sekarang bukanlah satu proses yang mudah, cabaran demi cabaran silih berganti. Namun, Farah Ann langsung tidak mudah patah semangat.
Kita dapat lihat beliau tidak pernah putus asa dan sentiasa untuk memperbaiki diri, walaupun pernah terlepas peluang ke peringkat akhir untuk sukan Olimpik.

Farah Ann terus cekalkan hati dan kuatkan semangat perjuangan. Beliau pilih untuk mara dan tak mengalah pada perasaan takut.
Akhirnya, usaha terbukti tidak pernah mengkhianati hasil. Tanpa dedikasi dan semangat juang yang tinggi mungkin Farah Ann tidak akan pernah digelar Ratu Gimnastik Negara.

Fuhh. Kisah farah Ann ni memang jadi inspirasi bukan je buat min, malah anda yang dekat luar sana juga kan? Sebab tak kira apa yang kita lakukan, kita perlula sentiasa konsisten dan buat dengan penuh semangat.
Supaya setiap usaha kita pada hari ni membuahkan hasil dan tak berakhir sia-sia 🙂
Tampil penuh yakin bersama Rexona
Rexona percaya bahawa setiap usaha yang dilakukan boleh mengubah kehidupan seseorang. Apa yang penting, anda kena terus mencuba sehingga berjaya tau.
Bukan setakat itu je, tujuan utama Rexona adalah untuk memastikan permukaan bawah lengan anda sentiasa cerah supaya anda confident dengan apa yang dilakukan.

Rexona akan memastikan bau badan anda sentiasa segar dengan deodoran Advanced Brightening Japanese Sakura & French Rose yang baharu. Menarik kan!
Mesti anda excited nak cuba deodoran baharu ni kan?
Kekal segar sepanjang masa dengan Rexona!

Rexona kini menggabungkan bahan-bahan pencerah semulajadi seperti, ekstrak Vitamin E-Revive Booster dan Licorice dengan teknologi MotionSense yang unik dengan bau sakura segar dan ros segar untuk memberikan anda bawah lengan yang lebih putih secara semula jadi.
Sebenarnya Vitamin E-Revive Booster ini diperbuat daripada minyak biji bunga matahari sebagai bahan utama mereka, ini yang membezakan deodoran ini daripada yang lain. Kekal aktif dan segar sepanjang masa!
Bukan setakat itu sahaja, ia juga akan membuatkan bawah lengan anda sentiasa kering dan segar sepanjang hari. Baru lah yakin lepas ni!
Tak cukup dengan itu, Vitamin E-Revive Booster adalah ramuan rahsia yang akan membantu anda mengurangkan kesan gelap di bawah lengan sehingga 3 kali ganda tau. Fuhh lain macam betul!
Tunggu apa lagi, cepat dapatkan sekarang di Watsons terdekat atau secara atas talian.

Hemm…boleh percaya ke?
Hei…ianya telah diuji secara dermatologi, 0% alkohol, dan akan memberikan perlindungan bawah lengan dengan bau yang segar selama 48 jam tau. Ini yang kita mahukan!
Jadi anda semua jangan risau dan boleh gunakannya sepanjang masa.
Rexona nak bagi hadiah bernilai sehingga RM10,000 kepada yang bertuah!

Nak menang hadiah bernilai RM10,000 tak? Siapa je yang taknak memang hadiah yang lumayan ni kan.
Kini Rexona mengadakan peraduan Snap & Win tau, mana tahu anda orang yang bertuah memenangi hadiah dari Rexona ni. Peraduan ini bermula dari 1 September 2022 hingga 15 Oktober 2022 #RexonaMoveBrightNow.
Peraduan #RexonaMoveBrightNow menggalakkan anda semua untuk sentiasa percaya pada diri sendiri tidak kira apa jua halangan yang berlaku.
Mesti anda tertanya-tanya macam mana nak join peraduan ni kan?
Berikut merupakan cara menyertai peraduan #RexonaMoveBrightNow :
Langkah 1: Ambil foto atau video diri anda mencuba sesuatu perkara yang baharu dari zon keselesaan anda.
Langkah 2: Muat naik foto atau video tersebut di media sosial anda dan tag laman web Rasmi Rexona Malaysia di Facebook dan TikTok. Pastikan anda menambah hashtag #RexonaMoveBrightNow dan profil anda harus ditetapkan kepada umum.
Foto atau video siapalah yang bakal dinobatkan sebagai pemenang untuk peraduan #RexonaMoveBrightNow ni kan? Tak tahu nak buat apa? Jangan risau apa kata anda cuba lakukan pekara ini :

Melompat dari tempat yang tinggi bagi mengatasi masalah gayat
Mencuba aktiviti yang lasak dari biasa
Solo travel untuk membina keyakinan diri

Banyak lagi yang anda boleh lakukan sebenarnya, ingat anda hanya perlu percaya pada diri anda sendiri baru lah anda boleh sentiasa bergerak kedepan mencapai impian anda.
Untuk maklumat lanjut mengenai peraduan #RexonaMoveBrightNow anda boleh layari laman Rexona atau Facebook mereka.


“Bukan Tak Nak Share Resepi, Tapi…” Koleksi Masakan Tak Jadi Wanita Ini Buat Netizen Terhibur!

Nampaknya kebosanan duduk di rumah menjadikan ramai dalam kalangan rakyat Malaysia menjadi chef. Tetapi malangnya, bukan semua berjaya untuk mencuba dan mereka resepi baharu tersebut. Apa yang melucukan adalah perkongsian dari wanita ini dimana beliau berkongsikan gambar masakan ‘tak jadi’ sepanjang ingin mencuba resepi baharu.
Perkongsian ini mendapat reaksi lucu dari netizen dan ramai yang terhibur. Sampai terbakar langsir dibuatnya!

BUKAN TAK NAK BAGI RESEPI TAPI….
Sebenarnya daripada dulu lg i suka buat hal.. Jangan tanya kenapa i tak suka ajar orang masak or share resepi atau buat tuto.. Aku try hard kt dapur.. Lakiku je yang tau.. Terseksa jiwa dia. Jangan pertikaikan kenapa aku asik beli barang eletrik. Tontonilah kisah seram yinni.

KEK KE TU?

“INGATKAN TANAH BAJA”

DALGONA JADI ‘TAGONA’

Habis jari dan langsir dapur pun terbakar juga!

*Memang terhibur betul! Semoga kakak ini kekal sabar dan jangan pernah berhenti mencuba memasak ya.
Sumber: Mikka Medinna


10 ‘Port’ Beli Buku Kanak-kanak Preloved Dari UK & Australia Dengan Harga Serendah RM4

“Nak masuk cuti sekolah ni, kenalah standby aktiviti dekat rumah sikit. Kalau tak mesti budak-budak tu boring nanti… Kalau tambah stok buku cerita dan buku aktiviti pun bagus juga.”
Agaknya kat mana nak beli buku kanak-kanak yang murah-murah ye? Nak tunggu Big Bad Wolf bila lagi? Yang preloved pun ok, asalkan condition elok kan?

Sebenarnya budak-budak ni kebanyakannya memang sukakan buku, asalkan kita carikan bahan bacaan yang sesuai dan membaca sekali dengan mereka.
Mesti ramai antara kita yang bercita-cita nak kumpul banyak koleksi buku kanak-kanak. Yalah, selain dapat memupuk budaya membaca, dapat juga alih perhatian anak daripada asyik menghadap gajet kan?

Tapi buku kanak-kanak ni kadang-kadang boleh tahan juga harganya kalau kita beli yang baru. Kalau nak beli dalam kuantiti yang banyak tu, kenalah menabung sikit.

Apa kata kita jenguk beberapa ‘port’ terbaik untuk beli buku kanak-kanak terpakai atau preloved ini. Walaupun second hand, buku begini tetap elok dan kebanyakannya pula jenis yang diimport dan berkualiti. Harganya pun tentulah jauh lebih murah. Memang berbaloi kalau kita nak borong banyak-banyak!
10 ‘Port’ Buku Kanak-kanak Terpakai Yang Murah & Berkualiti Di Malaysia

1. My Children’s Book
Koleksi buku terpakai di My Children’s Books sangat banyak dan ia dikatalogkan dengan begitu teratur melalui laman web mereka. Boleh pilih dari kategori usia anak, penulis, jenis board book, paperback dan sebagainya.
Kalau pening nak pilih, anda boleh isikan kata kunci dan buku-buku akan dipilih mengikut kata kunci tersebut. (Contohnya nak cari buku ‘truck’, boleh terus taipkan ‘truck’.)
Mereka juga kerap mengiklankan buku-buku terpilih melalui Facebook Page mereka dari semasa ke semasa.
Harga buku di sini adalah serendah RM4 dan free postage di seluruh Semenanjung Malaysia bagi pembelian melebihi RM100.
Menariknya, bulan November 2019 ini adalah ulangtahun pertama mereka dan ada promosi belian pukal serta free postage ke seluruh Semenanjung Malaysia!
Facebook: My Children’s Books
Laman Web: https://www.childrensbooks.my/
Lokasi: 7-2 Jalan Dato Haji 1, Taman Tan Yew Lai, 58200 Kuala Lumpur.

2. Galaxi Buku Kanak-kanak Terpakai
Satu lagi port yang sangat best dan berbaloi untuk beli buku kanak-kanak preloved yang berkualiti adalah di Facebook page Galaxi Buku Kanak-kanak Terpakai atau Little Book Fiesta.
Macam-macam jenis buku ada, daripada bayi sampailah remaja. Rambang mata tau!
Menariknya, mereka juga menyediakan perkhidmatan membeli buku-buku kanak-kanak yang anda nak let go.
Facebook: Galaxi Buku Kanak-kanak Terpakai / Little Book Fiesta
Lokasi: 22A-2 Ken Rimba Commercial Centre, Jalan Lengkuas C 16/C, Ken Rimba, 40200 Shah Alam.

3. Ernest Reading Corner
Mendapat rating 5/5 di Facebook page mereka, Ernest Reading Corner adalah salah satu lagi tempat yang boleh ibu-ibu berbelanja untuk mendapatkan buku terpakai yang berkualiti dengan harga yang murah.
Ada pelbagai pilihan buku kanak-kanak jenis bergambar, aktiviti, board books dan sebagainya.
Facebook: Ernest Reading Corner

4. Little Jannah Book Store
Bagi orang-orang Melaka yang susah nak cari buku preloved kanak-kanak ni, rupanya ada juga tau satu ‘lubuk’ yang korang boleh dapatkan iaitu di Little Jannah Book Store.
Maklumlah, kadang-kadang tu nak beli banyak mungkin postage fee mahal. Jadi, bolehlah COD terus dengan mereka di Bukit Katil.
Dari semasa ke semasa, mereka akan update bila ada buku terbaru. Nak buat pembelian mengikut kilo pun boleh.

5. Yazminz Book Corner
Khas untuk orang Sarawak pula, terutamanya orang Miri, ada banyak pilihan buku preloved kanak-kanak yang berkualiti yang boleh didapatkan melalui Yazminz Book Corner.
Maklumlah, postage fee kalau dari Semenanjung biasanya mahal. Kalau nak yang murah, mungkin ambil masa sikit. So, boleh follow Facebook Yasmin Ruth atau Yazminz Book Corner untuk pembelian. Penghantaran pun cepat!
Facebook: Yazminz Book Corner / Yasmin Ruth

6. Happy Dazanak
Di KL banyak, di Melaka ada, Sarawak ada. Eh, Sabah pun ada tau!
Happy Dazanak yang berpusat di Penampang, Sabah menjual buku kanak-kanak terpakai / preloved dari Australia.
Dengan harga mampu milik, buku-buku ini walaupun kebanyakanya masih dalam keadaan elok dan ada juga yang macam baru. Yang pasti, dapat jimat postage. Senanglah orang Sabah nak beli online lepas ni kan?
Jadi, jom follow FB mereka untuk update terbaru!
Facebook: Happy Dazanak

7. nafeesastorytime
Banyak juga koleksi buku kanak-kanak yang murah (serendah RM1), ada yang rare dan limited edition di nafeesastorytime.
Ini link FB Page mereka.
Facebook: nafeesastorytime
IG: nafeesastorytime

Beberapa lagi page yang aktif dan selalu update koleksi buku preloved kanak-kanak yang menarik adalah seperti di bawah:
8. Little BanJawa
9. Jolly Preloved Books Group
10. Little Rainbow Bookstore
Selain di page ini, korang boleh juga join group Facebook seperti:

Preloved Books Malaysia
Second Hand Books Malaysia

Tak Rugi Tambah Koleksi
Memang berbaloi beli buku walaupun ianya terpakai, sebab kebanyakannya tetap berkualiti. Malah, ada yang dijaga rapi macam baru lagi.
Bila mereka ada banyak pilihan, barulah dapat pupuk semangat membaca. Lagi seronok kalau ibu ayah join sekali membaca. Confirm anak tak cepat boring, dan tak adalah asyik nak main gajet kan?
Banyak lagi sebenarnya kedai atau page yang menjual buku kanak-kanak terpakai di Malaysia.
Kalau ada yang tahu dekat mana lagi, jomlah kongsikan di ruang komen. Mesti ramai nak serbu!


Cara Akses Buku Teks Digital Sekolah Rendah & Menengah KPM Guna Handphone. Cepat & Mudah

Cara Akses Buku Teks Digital Sekolah Rendah & Menengah Melalui Handphone
Dalam keadaan PKPB yang agak mengejut ni, mungkin ada ibu bapa yang tak berkesempatan membawa buku teks anak-anak dari sekolah ke rumah, atau mungkin ada yang pulang ke kampung dan sebagainya kan?

Dengan adanya buku teks digital, ianya sangat memudahkan urusan Pengajaran dan Pembelajaran dari rumah, terutamanya dengan pengumuman Menteri Pendidikan tentang Home-based Learning.
Dalam artikel ini, kami kongsikan cara untuk mengakses dan mendapatkan buku teks digital menggunakan handphone android yang kami sendiri telah cuba.

Ianya sangat bermanfaat dan bagi kami, ia wajar dikongsikan dengan semua ibu bapa, pelajar, guru-guru dan sesiapa saja yang berkenaan.

Cara Akses Buku Teks Digital Sekolah Rendah & Menengah
Mulanya saya terfikir nak buka aplikasi buku eTextbookKPM, tapi saya dah cuba daftar dan agak kecewa sebab hanya ada buku teks untuk Darjah 1, Darjah 4 dan Darjah 6 saja. (Anak saya Darjah 2).
Jadi saya cuba search lagi dan akhirnya saya jumpa 2 aplikasi buku teks digital menarik yang sangat lengkap, ringan (tak beratkan handphone), dan amat mudah diakses oleh pengguna, iaitu:

MyKSSM – Buku Teks Digital untuk Sekolah Menengah
UPSR KSSR – Buku Teks Digital untuk Sekolah Rendah

Di sini saya share sikit kedua-dua aplikasi yang saya dah download ni.
Cara Dapatkan Buku Teks Digital Sekolah Rendah (Tahun 1 – Tahun 6)
1. Buka Google Playstore / App Store
Mula-mula, buka Google PlayStore (untuk Android) atau Apple App Store (untuk iPhone) dan cari aplikasi UPSR KSSR -Buku Teks Digital Tahun 1-6 (untuk Sekolah Rendah).
Anda akan nampak paparan begini.

2. Install
Tekan butang Install untuk muat turun.
Habis install, tekan Open.
3. Daftar
Daftar menggunakan e-mel Google atau Facebook dan masukkan kata laluan.
Kata laluan ni ikutlah kalau Gmail, password Gmail. Kalau Facebook, password Facebook.

4. Siap! Dah Boleh Cari Buku Teks Yang Kita Nak
Lepas dah daftar tu, kita bolehlah akses semua buku teks digital Sekolah Rendah ni secara percuma saja.

Dari Tahun 1 hingga Tahun 6 semua ada termasuk silibus DLP (dual language program).

Bagi saya, interfacenya bagus dan user friendly.
Contohnya saya pilih buku teks Bahasa Melayu Jilid 2 macam di bawah ni.
Saya boleh pilih untuk buka mukasurat yang kita nak dengan mudah, tak payah selak satu-satu sebab ia dah dibahagi ikut bab.

Paparannya jelas dan mudah dibaca.

Buku teks DLP pun ada. Ni saya cuba buka yang Science (Dual language program).

Mudah kan?
Ok, kalau nak yang Sekolah Menengah punya, guna aplikasi yang lagi satu, My KSSM.
Jom tengok saya share di bawah.

Cara Dapatkan Buku Teks Digital Sekolah Menengah
1. Buka Playstore
Untuk Sekolah Menengah, caranya sama juga.
Buka Google PlayStore (untuk Android) atau Apple App Store (untuk iPhone) dan cari aplikasi My KSSM -Buku Teks Kementerian Pendidikan Malaysia (untuk Sekolah Menengah).
Anda akan nampak paparan begini.

2. Install
Tekan butang Install untuk muat turun.
Habis install, tekan Open.
3. Daftar
Daftar menggunakan e-mel Google atau Facebook dan masukkan kata laluan.
Rasanya kalau dah daftar tadi dah tak perlu daftar yang ni.

4. Siap! Dah Boleh Cari Buku Teks Yang Kita Nak
Lepas dah daftar tu, kita bolehlah akses semua buku teks digital Sekolah Menengah ni secara percuma saja.

Boleh pilih ikut buku teks yang kita nak ikut Tingkatan.
Contohnya saya pilih Tingkatan 2.

Saya pilih Geografi.

Dah dapat. Mudah kan?
Untuk Tingkatan 4 pun ada buku teks digital ikut aliran Sastera, Sains Tulen, Sains Gunaan, Sains Gunaan.
Jadi bolehlah dikatakan agak lengkap juga.
Cuma saya tak pasti kenapa tak ada yang Tingkatan 5 punya.

Buku Teks Online Sangat Memudahkan
Bagi saya, aplikasi begini sememangnya amat memudahkan, lebih-lebih lagi dalam tempoh pandemik / PKPB yang menekankan home-based learning.
Kita dah tak perlu nak angkut buku teks sekolah anak-anak lagi bila nak balik kampung dan sebagainya.
Nanti bila anak nak rujuk untuk tahun-tahun yang ke belakang pun mudah, memandangkan anak saya dapat pinjaman SPBT dan buku-buku teks tu semua akan dipulangkan setiap hujung tahun.
Saya rasa aplikasi ni baru juga disiapkan, dan kalau tengok dekat info apps ni, ianya dibangunkan oleh sekumpulan guru di SK Sungai Udang, Melaka (versi Sekolah Rendah). Jadi, saya pun lebih yakin nak gunakan dan taklah risau sangat isu kebocoran maklumat ke, aplikasi scam ke, keluar iklan yang bukan-bukan ke, sebab setakat ni guna memang ok sangat.
So, dah tak adalah alasan buku tertinggal kat kampung, buku kena koyak dengan adik atau kucing lagi. Hehe.
Semoga perkongsian ini dapat memanfaatkan anda juga!
Baca juga: 7 Cara Hilangkan Gam Gajah / Super Glue Pada Tangan, Kasut, Baju Dan Plastik
Baca juga: Cara Buat Link Whatsapp Untuk Direct Message. Dah Tak Payah Save & Add Nombor


Paksa Suami Bacakan ‘Bedtime Stories’ Untuk Anak Kalau Nak Mereka Lebih Cerdik

Sudah pasti ramai dalam kalangan ibu bapa yang mengambil kesempatan untuk membacakan cerita-cerita dongeng atau animasi buat anak-anak sebelum tidur bukan? Sesi bedtime stories ini selalunya akan diambil tugasan oleh si ibu kerana mungkin ayah keletihan setelah pulak dari kerja pada waktu malam.
Namun, tahukah anda bahawa sesi bedtime stories ini akan menjadi lebih menarik dan membantu mengembangkan minda anak-anak jika si ayah yang membacakan cerita? Apa yang membezakan teknik bacaan si ibu dan ayah? Ini jawapan pakar.

AYAH WAJIB BACA BEDTIME STORIES KALAU NAK ANAK MAKIN BIJAK
Kalau sebelum ini, kebanyakkan dalam kalangan ibu sahaja yang sering membacakan bedtime stories untuk anak-anak bukan? Jangan begitu, hal ini kerana menurut pakar jika si ayah yang bacakan bedtime storis buat anak-anak sebelum tidur, potensi untuk mereka lebih bijak adalah tinggi!

Menurut kajian yang dijalankan di Amerika Syarikat, penguasaan anak-anak dalam bahasa terutamanya bagi yang umur 3 tahun ke bawah akan lebih ‘mantap’ berbanding kanak-kanak yang lain.

BAHASA AYAH DAN IBU BERBEZA, LEBIH MENARIK
Menurut pakar, bahasa ayah adalah selalunya berdasarkan logik manakal bahasa mak-mak pula lebih menekankan emosi dan karakter. Ini bermaksud, penerangan si ayah ketika sesi penceritaan akan mendorong kepada kemahiran berfikir secara kreatif untuk anak-anak dan tidak hanya berasaskan buku sahaja.

Teknik inilah yang menjadikan pemikiran anak-anak lebih terbuka dan mereka boleh meransang minda-minda yang lebih kreatif!

Jadi, lepas ini beri peluang atau paksa si ayah pula untuk bacakan bedtime stories buat anak-anak pula ya!
Sumber: Dr. Ahmad Luqman Bukhari


Kenapa Bulu Kucing Gugur? Ini 6 Punca & Cara Mengatasinya

Bila anda belai kucing, pernah tak perasan kadang-kadang bulu kucing dah tak setebal dulu atau botak pada satu tempat?
Anda juga mungkin dapati bulu kucing semakin banyak gugur bila menyapu lantai.

Kondisi kucing keguguran bulu juga disebut sebagai ‘alopecia’. Ada banyak sebab mengapa kucing anda boleh keguguran bulu dengan ketara.
Jom kita semak punca bulu kucing boleh gugur.

6 Sebab Kenapa Bulu Kucing Gugur
1. Alahan
Seperti manusia, kucing juga boleh ada alahan pada sesuatu seperti makanan, gigitan serangga, habuk atau ubat.
Kucing yang gatal disebabkan alahan juga biasanya akan lebih kerap menjilat tubuh sehingga boleh menyebabkan botak.

2. Rasa Sakit Pada Satu Tempat
Kadang-kadang, kucing tidak menjilat pada satu tempat kerana gatal. Ia mungkin berasa sakit pada kawasan tersebut.
Contohnya, bagi kucing yang mengalami arthritis, ia akan cenderung untuk menjilat pada bahagian sendi.
Dengan menjilat, ia dapat rasa lebih lega.
Namun, ia tidak menyelesaikan masalah dan menyebabkan bulu lebih banyak gugur pada kawasan tersebut jika dibiarkan.
3. Jangkitan Parasit
Kucing juga lebih kerap menggaru atau menjilat tubuh disebabkan serangan parasit seperti kutu atau hama. Jika dibiarkan, kucing anda mungkin akan terus menggaru sampai kulit luka atau botak pada sesetengah tempat.

Kredit Foto : pinterest.com
4. Kurap
Kucing juga terdedah kepada penyakit kurap atau ‘ringworm’ akibat jangkitan fungus.
‘Ringworm’ juga biasanya datang dari permukaan tanah atau pasir kucing.
Oleh itu, jangan biasakan kucing anda untuk selalu berguling-guling pada permukaan tanah.
Bekas pasir kucing juga perlu dibersihkan selalu bagi elakkan risiko terkena kurap.
Baca juga : 9 Tanda Kucing Sayang Kita, Walaupun Kita Bukan ‘Tuannya’ – Pakar
5. Kucing anda Mengalami Stres
Seperti manusia, kucing juga perlu menguruskan stres dengan baik.
Kucing yang terlalu obses untuk menggaru pada bahagian perut, sisi dan kaki walaupun tiada jangkitan kulit biasanya didiagnos dengan ‘psychogenic alopecia’ .
Jika kucing anda disahkan mengalami stres, doktor mungkin akan menasihatkan anda supaya tukar persekitaran yang baru untuk kucing atau dijauhkan daripada kawasan yang banyak anjing.

Kredit Foto :  catscratching.com
6. Hormon Kucing Tak Seimbang
Penyakit hyperthyroidism menyebabkan hormon kucing tidak seimbang dan merencat perkembangan folikel bulu.
Antara simptom yang ketara bagi penyakit ini ialah kekurangan berat badan dan keguguran bulu.
Kucing yang bunting atau sedang menyusu anak juga mungkin akan mengalami keguguran rambut disebabkan hormonnya yang sedang berubah.
Bagi kes ini, anda tak perlu panik kerana ia adalah normal dan bulu akan tumbuh semula.
Rawatan Alopecia Untuk Si Comel Anda
Walaupun masalah keguguran bulu sering dipandang ringan, ia mungkin menjadi petanda bagi penyakit yang lebih serius.
Perkara pertama yang anda perlu lakukan ialah bawa kucing anda ke doktor haiwan.
Biasanya doktor haiwan akan menjalankan beberapa pemeriksaan dan ujian bagi mencari punca utama keguguran bulu.
Doktor akan mengesyorkan rawatan yang sebaiknya berdasarkan punca yang ditemui.

Kredit Foto : vetsource.com
Kita pasti mahukan yang terbaik untuk kucing kita.
Dalam menjaga kesihatan kucing, kita juga perlu rajin periksa jika kucing mula menggaru atau menjilat lebih kerap daripada biasa.
Ia boleh menjadi petanda kepada bermacam-macam masalah kesihatan selain penyakit kulit atau kutu.
Setiap kucing akan keguguran bulu namun jika anda dapati ia gugur lebih banyak daripada biasa, dapatkan nasihat doktor haiwan dengan segera.
Rawatan segera boleh mengelakkan kucing anda untuk keguguran rambut dengan lebih teruk lagi.
Berikut dikongsikan juga beberapa petua yang biasa dilakukan untuk anda cuba.
Petua Atasi Masalah Bulu Kucing Gugur

Beri makanan yang berkhasiat, antara yang dicadangkan ialah telur kuning. Boleh campurkan dalam makanan dia. (Diberi mentah)
Luangkan lebih masa jika ia disyaki stres. Ajak kucing bermain dengan mainan untuk naikkan semula mood dia.
Beri pokok helikopter, biasanya petua ini digunakan apabila kucing sakit, muntah, cirit birit, demam, selesema, dan tak ada selera makan.
Boleh cuba suplemen / vitamin untuk bulu gugur. Antara yang popular salmon oil. Seeloknya pastikan tanya dengan vet juga.
Jika semuanya tak berkesan, buat lion cut. Nanti bulu yang tumbuh lagi sihat & tak gugur teruk.

Sumber rujukan:

Why Do Cats Lose Hair?
https://pets.webmd.com/cats/diseases-hair-loss-cats
Is Your Cat Losing Hair? 6 Reasons for Hair Loss in Cats
https://www.catster.com/cat-health-care/cat-losing-hair
Hair Loss in Cats
https://www.purina.co.uk/articles/cats/health/skin-fur-ears/hair-loss-in-cats


Bunga Lengkuas Rupanya Anti Kanser Payudara, Baru Tahu…

Pokok lengkuas banyak ditanam di persekitaran rumah kerana sifatnya memang mudah membiak walaupun di musim kering dan mudah dijaga.
Lazimnya, lengkuas digunakan dalam masakan tetapi sebenarnya bunga lengkuas juga boleh dijadikan ulam dan mengandungi pelbagai khasiat untuk kesihatan diri seperti perkongsian Dr Suri Roowi di laman Facebooknya.

Baca juga: Tak Makan Pelik Tapi Kenapa Kentut Bau Busuk? Sebab Ini Rupanya…
BUNGA LENGKUAS RUPANYA ANTI KANSER PAYUDARA, BARU TAHU

Dari segi perubatan tradisional, lengkuas biasa digunakan untuk masalah yang berkaitan sistem penghadaman dan jangkitan kulat.

Bahan berkhasiat utama rhizom lengkuas dikenali sebagai ACA atau ‘acetoxychavicol asetat’. Bahan ini juga didapati dalam biji lengkuas. Bahan ini mempunyai peranan penting untuk mencegah penyakit kanser, masalah obesiti, masalah diabetes dan masalah gangguan saraf.
Kajian menggunakan tabung uji dan kajian ke atas tikus menunjukkan bahan ACA bertindak sebagai antikanser usus besar, antileukemia, antikanser payudara, antikanser prostat dan antikanser serviks.

Bahan ACA juga boleh bertindak untuk masalah asma. Kajian lengkuas sebelum ini lebih tertumpu pada rhizom tetapi jarang kajian dilakukan pada bunga. Bunga lengkuas mempunyai rasa sedikit pedas (seperti ‘wasabi’). Biasanya bunga lengkuas dimakan sebagai ulam.
Kajian yang dilakukan di University of Florida, USA mendapati bunga lengkuas lebih tinggi khasiat berbanding rizom lengkuas. Bahan berkhasiat dalam bunga lengkuas juga berbeza berbanding rhizom lengkuas. Bahan berkhasiat tertinggi dalam bunga lengkuas dikenal pasti sebagai AEA atau ‘1′-acetoxyeugenol asetat’.

Kajian yang dilakukan di Fakulti Sains, Universiti Malaya mendapati bahan AEA lebih kuat melawan sel kanser payudara berbanding bahan ACA.
Bahan AEA juga merupakan antibakteria yang kuat. Walaubagaimanapun, kajian klinikal perlu dilakukan untuk lebih memahami tentang potensi bunga lengkuas sebagai bahan perisa makanan yang mempunyai nilai perubatan.
Sumber: Facebook Dr Suri Roowi


Bunyi Guli & Perabot Ditarik Tanda Gangguan, Hidupkan Rumah Dengan Amalan Sunnah Elak Jadi Tumpangan Jin

Bagi mereka yang tinggal di kondominium ataupun apartment, pasti bunyi guli tergolek, bunyi perabot ditarik ataupun barang terhempas adalah perkara normal. Pasti setiap orang akan pernah mengalami keadaan seperti ini.
Jika perkara seperti ini berlaku, pasti anda akan memikirkan yang jiran di bahagian atas sedang mengemas rumah walaupun perkara tersebut berlaku pada tengah malam. Juga ada yang mengalaminya tetapi rumah di atas sebenarnya tidak berpenghuni. Perkara seperti ini pasti menjadi menjadi tanda tanya. Ikuti perkongsian Tengku Daeng Mawelle melalui laman Facebooknya berkenaan kenapa perkara ini berlaku.

Itu Tanda Dari Rumah Kita

Ramai yang salah faham bila dengar bunyi perabot diseret , bunyi guli , bunyi pasir jatuh atas atap, bunyi barang dihempas , bunyi bertukang sedangkan di rumah jiran kita tu tiada orang. Tak kira lah rumah flat, apartment dan condo.

Bunyi-bunyi macam tu bukan sebab rumah jiran kita tu berhantu , Tapi itu tanda dari rumah kita atau diri kita ni ada something wrong berkaitan dengan gangguan jin/saka/sihir dan yang berkenaan.

Rumah kalau dah tak hidup dengan ibadah , sunnah nabi , dan mengaji al-quran , Memang tak pelik benda tu tinggal sekali dengan kita , Hanya kita saja yang tak nampak , Tapi segala tanda tu mesti ada yang benda tu ada di dalam rumah kita .
Hidupkan Rumah Dengan Amalan

Kalau masuk rumah tu rajin-rajinlah bagi salam, baca surah lazim ke, kebersihan kena jaga terutamanya dalam tandas , Maghrib dan subuh rajin-rajinlah mengaji quran , tengah malam bangun solat tahajud , rumah pun ada istilah rumah mati dan hidup.
Rumah yang hidup adalah rumah yang hidup dengan sunnah-sunnah Nabi S.A.W. Bila rumah hidup dengan ibadah , Malaikat pun selalu berada di rumah kita , Tapi kalau rumah yang sekadar rumah buat tempat makan tidur berak dan tidak ada ibadah yang dilakukan , Jin Syaitan pun suka dan tumpang tinggal sekali dengan kita.
Meminta Perlindungan Dari Allah S.W.T

Jadi jangan salahkan orang lain hantar santau dan sebagainya , kalau ada gangguan , kelibat makhluk halus dan Bunyi-bunyi yang kita dengar , Kalau diri kita pun malas nak beribadah dan hidupkan sunnah Nabi dalam rumah sendiri.
Selalu lah berdoa meminta perlindungan dari Allah , Kita hanya usaha dan ikhtiar sepertimana yang diajarkan oleh Rasulullah S.A.W dan para ulama untuk menjauhkan gangguan jin/syaitan , Hanya Allah lah yang Maha Berkuasa melindungi dan memberikan kita pertolongan.
8 Amalan Elak Kena Gangguan Jin, Syaitan Atau Sihir

Selain itu, jika anda takut diganggu oleh jin ataupun mahu elakkan terkena sihir, anda boleh amalkan amalan ini bagi mengelak terkena gangguan gangguan tersebut.
1. Makan kurma ‘Ajwah dan kurma Madinah
2. Berwuduk sebelum tidur
3. Mengambil berat tentang solat berjemaah
4. Mendirikan solat tahajjud untuk memagarkan diri dari sihir
5. Membaca doa perlindungan apabila masuk di dalam tandas
6. Amalkan membaca ayat kursi selepas solat, setiap pagi dan petang dan sebelum tidur
7. Amalkan membaca zikir waktu pagi dan petang
8. Amalkan matsurat
Sumber : Tengku Daeng Mawelle


The Burari Deaths: Misteri Kematian 11 Sekeluarga Mati Tergantung

THE BURARI DEATHS : KES KEMATIAN MISTERI 11 SEKELUARGA DALAM SATU RUMAH
Antara kes bunuh paling misteri pernah berlaku.

11 sekeluarga ditemui mati dalam sebuah rumah.
10 orang daripadanya mati tergantung.

Kisahnya diceritakan di Netflix dalam ‘House of Secrets: The Burari Deaths’.

Pada yang lemah semangat, dinasihatkan supaya jangan tengok….

Hanya nenek yang ditemui mati terbaring di tepi katil.
Yang lain mati tergantung dengan tangan diikat kebelakang.
Anjing milik keluarga ini satu-satunya saksi. Ketika kejadian berlaku, anjing pun telah diikat.
Ini kisah benar yang penuh menyayat hati dalam The Burari Deaths (awas – spoiler!)

Kredit Foto : netflix.com
Cukup mengerikan dan tidak terlintas di akal bagaimana 11 sekeluarga ditemui mati tanpa sebarang bukti kekejaman dari penjenayah luar.
Terdapat segunung misteri yang bakal terungkai daripada tragedi yang menimpa keluarga Bhatia.
Sinopsis The Burari Deaths Di Netflix
Kes gantung diri beramai-ramai ini cukup menggemparkan Burari,Delhi sekitar tahun 2018.
Menerusi dokumentari sepanjang 3 episod keluaran Netflix yang bertajuk House of Secrets : The Burari Deaths, penonton bakal disajikan dengan perincian kes jenayah yang luarbiasa dan menjangkaui akal fikiran.
Pada pagi 1 Julai 2018, jiran keluarga Bhatia mula hairan apabila kedai milik keluarga ini lambat dibuka. Atas rasa ingin tahu, jirannya pun pergi ke rumah keluarga Bhatia bagi melihatkan keadaan mereka.
Jirannya bagai terpaku melihat 11 jasad tergantung dari jaring besi siling.
Menjelang tengah hari, berita ini telah menjadi sensasi di seluruh pelusuk India.
Pelbagai spekulasi dan teori telah berlegar-legar dan ia sangat mengancam reputasi polis perisikan Delhi.
Perkara ini mula menekan pegawai polis Delhi apabila kes sudah dikategorikan sebagai berprofil tinggi.
Dalam kekecohan yang berlaku, penyiasatan mula menemui petunjuk apabila polis menemui diari di rumah keluarga Bhatia.
Bermula dari situ, misteri kejadian tragik di rumah tersebut mula terungkai satu persatu.
Daripada diari tersebut, barulah polis tahu bahawa tragedi ini bukanlah kes pembunuhan atau bunuh diri tetapi ia merupakan kes pembunuhan tanpa sengaja yang berpunca daripada fahaman kalut serta penyakit mental yang kronik.

Kredit Foto : makeupexhibit.wordpress.com
Siapa Sebenarnya Pembunuh Mereka?
Ramai yang tertanya-tanya siapa sebenarnya dalang di sebalik kematian ini. Tetapi yang paling penting – orang nak tahu KENAPA?
Kenapa mereka semua dibunuh? Atau membunuh diri?
Yang tambah pelik, family ni semua happy, baik. Tak ada masalah dengan sesiapa atau jiran. Semua berjaya. Ada yang dah PHD, ada yang buka kedai. Tapi, macam mana dalam satu malam, semua mati serentak, tergantung?
7 orang perempuan dan 4 orang lelaki. Satu warga emas, dan 3 orang yang masih muda belia. Jiran dan saudara-mara semua terkejut, sebab diorang ni baik, kuat agama, tak ada musuh, selalu tolong jiran. Macam mustahil sangat!
INI KES BUNUH ? ATAU BUNUH DIRI ?
Penemuan Diari
Akhirnya, dengan satu penemuan pelik, yang polis jumpa iaitu DIARI – ada 11 diari, milik setiap org di rumah tu.
Dan dalam setiap diari, menyelesaikan masalah polis dan penyiasat, tentang apa sebenar terjadi.
Semua ini dikaitkan dengan penemuan demi penemuan oleh pihak polis yang akhirnya mengaitkannya dengan Lalit.
Dan apa yang mereka jumpa, first entry yang ditulis pada 2007, setahun selepas kematian bapa mereka.
Siapa Lalit ni?
Lalit bukanlah anak sulung dalam keluarga – namun dialah yang mengatur hampir kesemua perkara di rumah Bhatia.
Dia dikatakan pernah mengalami kecederaan di bahagian kepala serta pernah lalui pelbagai peristiwa hitam dalam hidupnya.
Atas pelbagai trauma yang menimpa dirinya, Lalit tidak berupaya bercakap selama bertahun-tahun.
Orang sekeliling mula dia tak akan bercakap semula. Tapi pada suatu hari, dia mula beritahu ahli  keluarganya yang dia berjumpa ayahnya dalam mimpi.
Lalit berkata dia berjaya mendapatkan semula suara apabila dia dengar arahan ayahnya dalam mimpi yang menyuruh Lalit untuk berdoa pada waktu tertentu.
Ahli keluarga Lalit percaya tentang keajaiban dari mimpi tersebut dan bermula dari situlah keluarga ini mula terpengaruh dengan kata-kata Lalit.
Bila Lalit bercakap, suara yang keluar menyerupai ayahnya. Setiap apa yang dikatakan Lalit dianggap sebagai petunjuk bagi keluarga tersebut.
Kebetulan pula setiap ‘mesej’ yang disampaikan dari Lalit membuahkan hasil. Perniagaan mereka berjaya, anak-anak dapat pendidikan dan kerja yang baik.
Dalam pada itu, ‘suara’ itu juga selalu pesan pada keluarga untuk tidak buat Lalit naik angin. Keluarga ini begitu taksub pada ‘suara’ ini sehingga ia mampu mengawal kelakuan seluruh ahli keluarga dalam kehidupan seharian mereka.
Setiap kali roh atok singgah dalam Lalit, keluarga ini akan catat kata-kata Lalit dalam diari.
Tanpa disedari jiran tetangga, keadaan ini telah berlarutan selama 11 tahun! Mereka juga tidak pernah ceritakan pada orang luar tentang hal ini.
Antara perkara yang menjadi pencetus pada pengakhiran tragis keluarga ini adalah apabila Priyanka, anak saudara Lalit bertunang. Lalit dikatakan mula rasa susah hati dan banyak tidur selepas mendapat khabar tersebut.
Penyiasat berspekulasi yang Lalit mula risau jika dia hilang kuasa atas keluarganya sendiri.
Ritual Terakhir
CBI (Central Bureau of Investigation) sahkan melalui ‘psychological autopsy’, ini bukanlah kes membunuh diri tetapi kematian ketika jalankan ritual.
Tiada seorang mangsa yang sangka mereka akan mati pada hari kejadian.
Melihat keadaan di dapur rumah, sarapan pagi telah tersedia.
Lalit meyakinkan seluruh keluarga untuk jalani upacara terakhir.
Dia beritahu keluarganya untuk gantung diri sendiri dalam tertib tertentu atas permintaan mendiang ayahnya.
Kedudukan mangsa yang tergantung ketika ritual, dikaitkan dengan pokok banyan. Diikat dan berjuntai ke bawah.

Dan beginilah keadaan sebenar yang ditemui oleh pihak polis ketika menjumpai mereka dalam keadaan tergantung.

Arahan ritual yang ditulis dalam diari ‘keep water in a cup. When it will change colour, you will be saved’. Malangnya, semuanya tidak menjadi. Tiada yang terselamat.

Lalit beritahu mereka untuk tidak melawan dalam proses itu kerana mereka akan diselamatkan oleh mendiang ayahnya sebaik sahaja mereka menjerut leher.
Diari yang ditemui turut mencatatkan pelbagai upacara dan unsur mistik yang telah menjadi sebahagian daripada hidup keluarga ini sejak Lalit kembali bersuara.

Kredit Foto : netflix.com
Pakar Patologi forensik juga mengesahkan kesemua mangsa mati kerana digantung (asphyxia).
Rupa-rupanya ahli keluarga sendiri jadi mastermind. Dia yang terakhir mati.
Refleksi Burari Deaths Pada Masyarakat
Antara penemuan terbesar dari pakar psikiatri mengenai kes ini ialah kanak-kanak dalam rumah tersebut tidak pernah persoalkan tentang kebenaran ritual yang berjalan selama 11 tahun.
Sudah menjadi lumrah kanak-kanak untuk sering persoalkan pelbagai hal, namun sebaliknya terjadi tentang kes ini.
Ia juga mencerminkan persepsi normal masyarakat India yang kurang kesedaran tentang kesihatan mental.
Setiap kata-kata karut daripada Lalit tidak pernah membuatkan keluarga ini untuk merujuknya kepada pakar kesihatan mental malah mereka percaya ‘suara’ tersebut bulat-bulat.
Menerusi pemerhatian daripada pakar, Lalit didapati mengalami Post Traumatic Stress Disorder (PTSD) yang kronik akibat pelbagai peristiwa buruk yang menimpanya.
Jika keluarga ini mempunyai kesedaran tentang kesihatan mental, mereka pasti dapat mengelak daripada pengakhiran yang begitu mengerikan.
Peristiwa mengejutkan dari rumah Bhatia terus menjadi buah mulut orang selama berbulan-bulan dan tenggelam sendiri semakin masa berlalu.
Namun, Burari Deaths ini masih menjadi misteri bagi sesetengah orang dan bakal diingati sampai bila-bila.
Dalam tragedi yang menimpa keluarga ini, ia turut menjadi teguran kepada masyarakat tentang kepentingan kesihatan mental yang boleh membawa padah jika tidak dirawat sebaiknya.
Crime documentary terbaru daripada Netflix ini cukup viral di sosial media atas kekejaman berskala besar yang berlaku akibat kesihatan mental salah seorang ahli keluarga sehingga boleh meragut 11 nyawa pada satu malam.
Untuk perincian yang lebih ekslusif tentang kes ini, tontonlah House of Secrets : The Burari Deaths yang kini trending di Netflix!


Beribu-ribu Burung Bagaikan Bergembira Mendengar Laungan Azan

Pertunjukan hebat beribu-ribu burung ini berlaku pada tahun 2012, bertempat di Masjid Sultan Eyüp, Istanbul, Turki. Jika dilihat sekali imbas, burung-burung ini bagaikan terbang kegembiraan mendengar laungan azan.

Dalam Bahasa Turki, masjid ini dipanggil Eyüp Sultan Camii.
Eyüp itu ialah satu nama yang biasa kita dengar, Abu Ayyub al-Ansari. Jika terlupa tentang kisah unta Rasulullah SAW yang meneruskan perjalanannya dengan diikuti oleh orang ramai sehingga ia berhenti di atas sebidang tanah di depan rumah Abu Ayyub Al-Ansari, boleh baca di sini.


Apa Benda Warna-Warni Dalam Perut Burung Ini?

Burung Makan Plastik?
Benar! Apa yang anda nampak dalam perut bangkai burung itu ialah plastik. Mengapa boleh jadi begitu?

Pulau Midway, yang juga dikenali sebagai Pihemanu terletak lebih 2,000 batu dari daratan yang berada di antara Hawaii dan Jepun. Pulau ini menjadi kediaman burung-burung ini. Bayangkan burung ini mencari makanan di Hawaii untuk kelangsungan hidupnya. Sebaliknya, bahan plastik yang bertaburan akibat sikap jijik manusia yang membuang sampah merata-rata dianggap sebagai makanan oleh burung-burung ini.
Akibatnya, sekembalinya mereka ke habitat sebenar, mereka mati di Pulau Midway ini.

Ayuh kita renungkan, mungkin ramai yang menganggap ‘tidak apa’ buang sampah merata-rata. Selepas lihat video ini, baru kita tahu, betapa besar kesannya terhadap alam sekitar.


Buta Mata, Boleh Baca Al-Quran Braille. Sebak Hati Ini Bila Dengar Lancar Sungguh Bacaannya.

Video di bawah bukan dari Malaysia, cuma diperolehi melalui YouTube. Sekadar menunjukkan bagaimana orang buta boleh membaca Al-Quran Braille dengan cukup tartil. Kita yang ada mata, bagaimana pula?
Di Malaysia dianggarkan kira-kira 65,000 orang buta walaupun hanya sepertiga sahaja berdaftar dengan Jabatan Kebajikan Masyarakat (JKM). Walaupun harga al-Quran Braille di Malaysia lebih murah dari di Indonesia, namun ia masih sukar diperoleh. Ini kerana satu-satunya pencetak al-Quran braille tempatan ialah Persatuan Orang-Orang Cacat Penglihatan Islam Malaysia (Pertis) yang menghadapi kekangan dana dan kakitangan.


Keluarga Ini Naik Motorhome Dari United Kingdom Ke Malaysia. Lawat 27 Negara, Selama 155 Hari & Sejauh 25,500km. Hebat!

By Road To Malaysia
Dengan ahli keluarga seramai 6 orang, mereka menetap di United Kingdom (UK) sejak 1999. Ketua keluarga ini, Jamalullail Ismail berkata, dia melakukan ini bukan mencipta  nama. Mereka ingin meraih pengalaman dan memberi inspirasi pada orang lain.

Ini peta perjalanan mereka
Foto Kredit: byroadtomalaysia Facebook

Menurut Sabeera J:

Pada 13 Julai 2013, keluarga saya dan saya mengambil satu perjalanan untuk melancong dari UK ke Malaysia menaiki motorhome. Kami akhirnya menjadi 155 hari di jalan raya sepanjang 27 negara. Ia adalah salah satu perkara yang paling gila yang pernah kami lakukan. Saya sebagai jurugambar sepanjang perjalanan, tidak pernah terfikir saya akan berjaya menghasilkan dan menyiapkan video ini. Maaf jika ada kekurangan kerana saya kurang kemahiran dalam filmography.
Mudah-mudahan saya akan dapat memberi tumpuan yang lebih pada penggambaran video dalam perjalanan masa depan saya.
Ini gambar caravan motorhome mereka:
Foto Kredit: byroadtomalaysia Facebook

Ini kompilasi video oleh Sabeera J:

Ini ada video tambahan, ehsan TV3.

Berikut ialah video hasil temuduga dengan Jamalullail Ismail, ehsan TV9.

Keratan akhbar terbaru, mereka bakal meninggalkan Malaysia untuk kembali ke United Kingdom dalam masa terdekat. Kami doakan agar semuanya selamat.
Foto Kredit: byroadtomalaysia Facebook

[infobox title=’Tentang By Road To Malaysia’]

Facebook: facebook.com/byroadtomalaysia
Blog: byroadtomalaysia.blogspot.com
Web: byroadtomalaysia.com
Twitter: twitter.com/byroad2malaysia

[/infobox]